text: Cavendishin varoja kulutti myös perintökartanoiden ylläpito ja korjaustyöt. Kartanoita olivat Chatsworth House ja Hardwick Hall Peak Districtissä, Bolton Abbey North Yorkshiressä, Chiswick Middlesexissä ja Lismoren linna Waterfordin kreivikunnassa Irlannissa. Cavendish palkkasi arkkitehti Jeffry Wyattwillen rakentamaan Chatsworthiin uuden pohjoissiiven. Joseph Paxtonin suunnitelmien mukaan Chatsworthiin rakennettiin kivikkopuutarhoja ja suuria kasvihuoneita. Komein niistä oli Crystal Palacen esikuva. Chatsworthin suuri kasvihuone vaurioitui ensimmäisessä maailmansodassa ja purettiin sen jälkeen. Myös Lismoren linnaa ja sen puutarhaa laajennettiin ja uusittiin perusteellisesti vuosien 1840 ja 1858 välisenä aikana. Paxton osallistui myös siellä puutarhan, kasvihuoneiden ja muutostöiden suunnittelemiseen. Uudistustöiden rahoittamiseksi Cavendish joutui myymään maitaan Yorkshirestä.


title: William Cavendish (Devonshiren 6. herttua)

text: Vuonna 1836 William Cavendishista tuli vastaperustetun yhdistyksen "The Derby Town and County Museum and Natural History Society" suojelija, kun George Harpur Crewestä tuli sen puheenjohtaja. Seuran tehtävänä oli kerätä lahjoituksia ja perustaa Derbyn kaupunginmuseo.


text: Cavendish kiinnostui puutarhanhoidosta, ja ystävystyi nuoren Joseph Paxtonin kanssa ja palkkasi tämän Chatsworthin pääpuutarhuriksi vuonna 1826. Chatsworthiin rakennettiin lämmitettyjä kasvihuoneita eksoottisia trooppisia kasveja varten. Vuonna 1833 Cavendish näki orkideoita Puutarhaseuran vuosinäyttelyssä, ja kiinnostui niistä kovin. Koska eksoottisia kasveja oli hankala saada, Chatsworthin puutarhasta lähetettiin nuori mies Intiaan Assamin vuorille etsimään uusia orkideoita. Hänen retkensä seurauksena Chatsworthin orkideakokoelmasta tuli Britannian kuuluisin. Cavendishin kiinnostus teki orkideankasvatuksesta muodikkaan harrastuksen. Useita orkidealajeja onkin nimetty hänen kunniakseen: "Cymbidium devonianum", "Dendrobium devonianum", "Oncidium cavendishianum" ja "Galeandra devoniana". Myös tunnettu banaanilaji Cavendish-banaani "Musa cavendishii" on nimetty hänen mukaansa.


title: Luettelo Euroopan pilvenpiirtäjistä

text: Tämä on luettelo Euroopan pilvenpiirtäjistä korkeuden mukaan.


title: Luettelo Euroopan pilvenpiirtäjistä

text: Seuraava luettelo perustuu seuraaville kriteereille:


title: Andrzej Wroński

text: Andrzej Wroński (s. 8. lokakuuta 1965 Kartuzy, Pommerin voivodikunta) on puolalainen entinen kreikkalais-roomalaisen tyylin painija, olympiavoittaja, maailman- ja euroopanmestari.


title: Andrzej Wroński

text: Wroński voitti 100 kg:n painoluokan olympiakultaa Soulissa 1988 ja Atlantassa 1996. Barcelonassa 1992 hän oli neljäs ja Sydneyssä 2000 13:s. MM-kilpailuista Wroński voitti yhden maailmanmestaruuden ja yhteensä neljä mitalia. EM-kilpailuista hän saavutti kolme kulta- ja kaksi pronssimitalia.


title: Andrzej Wroński

text: Wroński toimi Sydneyn kesäolympialaisten avajaisissa Puolan lipunkantajana. Hänet nimettiin vuonna 2010 kansainväliseen painin hall of fameen.


title: Franz Xaver Eder

text: Franz Xaver Eder (4. marraskuuta 1925 – 20. kesäkuuta 2013) oli saksalainen roomalaiskatolinen piispa. Hänet vihittiin papiksi 29. kesäkuuta 1954 ja nimitettiin Passaun hiippakunnan vihkipiispaksi sekä Villa Regiin titulaaripiispaksi 6. toukokuuta 1977. Piispaksi vihkiminen seurasi 16. heinäkuuta. Pääkonsekraattorina toimi Antonius Hofmann, jota avustivat Ernst Tewes ja Karl Borromäus Flügel.


title: Franz Xaver Eder

text: Eder nimitettiin 26. tammikuuta 1984 Passaun hiippakunnan koadjuuttoripiispaksi, ja saman vuoden lokakuun 15. päivänä hänestä tuli sen piispa. Hän jäi eläkkeelle 8. tammikuuta 2001.


title: Ernst Gutting

text: Ernst Gutting (30. tammikuuta 1919 Ludwigshafen – 27. syyskuuta 2013 Kaiserslautern) oli saksalainen roomalaiskatolinen piispa. Hänet vihittiin papiksi Speyerin hiippakunnassa 3. heinäkuuta 1949. Hän sai 31. toukokuuta 1971 nimityksen Speyerin vihkipiispaksi ja Sufarin titulaaripiispaksi. Guttingin konsekroi piispaksi Isidor Markus Emanuelin ja Hermann Volkin avustama Friedrich Wetter 12. syyskuuta.


title: Ernst Gutting

text: Gutting jäi eläkkeelle 25. helmikuuta 1994.


title: Liu Dongfeng

text: Liu Dongfeng (s. 12. tammikuuta 1974) on kiinalainen entinen naispainija, maailman- ja aasianmestari.


title: Liu Dongfeng

text: Liu saavutti viisi maailmanmestaruutta, yhden MM-pronssin ja yhden Aasian-mestaruuskilpailujen kultamitalin. Hänet nimettiin FILA:n kunniagalleriaan vuonna 2008.


title: Ignatius Paul Pinto

text: Ignatius Paul Pinto (s. 18. toukokuuta 1925) on intialainen roomalaiskatolinen arkkipiispa. Hänet vihittiin papiksi 24. elokuuta 1952. Hänet konsekroi piispaksi John Baptist Sequeiran ja Maxwell Valentine Noronhan avustama Alphonsus Mathias 31. tammikuuta 1989.


title: Ignatius Paul Pinto

text: Pinto sai 14. marraskuuta 1988 nimityksen Shimogan hiippakunnan piispaksi, jona hän toimi, kunnes sai 10. syyskuuta 1998 uuden nimityksen Bangaloren arkkihiippakunnan arkkipiispaksi. Pinto jäi eläkkeelle 22. heinäkuuta 2004, jolloin hänen seuraajakseen nimitettiin Bernard Blasius Moras.


title: Alphonsus Mathias

text: Alphonsus Mathias (s. 22. kesäkuuta 1928) on intialainen roomalaiskatolinen arkkipiispa. Hänet vihittiin papiksi 24. elokuuta 1954 ja nimitettiin Chikmagalurin hiippakunnan piispaksi 16. marraskuuta 1963. Piispaksi vihkiminen seurasi 5. helmikuuta 1964. Pääkonsekraattorina toimi Albert Vincent D'Souzan ja Raymond D'Mellon avustama James Robert Knox.


title: Alphonsus Mathias

text: Mathias osallistui Vatikaanin toiseen kirkolliskokoukseen. Hänet nimitettiin 12. syyskuuta 1986 Bangaloren arkkipiispaksi, jona hän toimi, kunnes erosi tehtävistään 24. maaliskuuta 1998.


title: 3199 Nefertiti

text: 3199 Nefertiti on pikkuplaneetta, joka kuuluu Maan lähelle tuleviin Amor-tyypin asteroideihin. Sen löysivät C. Shoemaker ja E. Shoemaker vuonna 1982. Pikkuplaneetta sai nimensä muinaisen Egyptin kuningatar Nefertitin mukaan. Ennen kuin asteroidi sai nimensä se tunnettiin tunnuksella 1982 RA. Nefertitin läpimitta on noin 2,2 kilometriä ja pyörähdysaika eli sen vuorokausi on vain noin 3,02 tuntia. Nefertiti kuuluu spektriluokkaan S.


title: Olle Anderberg

text: Olle Henrik Martin Anderberg (13. syyskuuta 1919 Asmundtorp, Skåne – 26. syyskuuta 2003 Linköping) oli ruotsalainen vapaapainija, kreikkalais-roomalaisen tyylin painija, olympiavoittaja, maailman- ja euroopanmestari.


title: Olle Anderberg

text: Anderberg saavutti painijanurallaan vapaapainissa olympiakultaa Helsingissä 1952, MM-kultaa ja -hopeaa sekä EM-kultaa ja -hopeaa. Kreikkalais-roomalaisessa painissa Anderberg ylsi olympiahopealle Lontoossa 1948, minkä lisäksi hän voitti kaksi maailmanmestaruutta ja yhden Euroopan mestaruuden. Hän kilpaili molemmissa painimuodoissa myös Melbournen kesäolympialaisissa 1956, mutta vetäytyi kesken turnauksen.


title: Olle Anderberg

text: Anderberg kuoli Linköpingissä 26. elokuuta 2003. Vuonna 2009 hänet nimettiin kansainväliseen painin hall of fameen.


title: Louvren pyramidi

text: Louvren pyramidi on lasi- ja metallipyramidi Louvren taidemuseon sisäpihalla Pariisissa. Se on Louvren pääsisäänkäynti, ja sen sisältä pääsee rullaportailla tai hissillä sisäpihan alle museon pääaulaan.


title: Louvren pyramidi

text: Ranskan presidentti François Mitterrand tilasi pyramidin 1983. Sen suunnitteli kiinalais-yhdysvaltalainen arkkitehti I. M. Pei. Pyramidin runko on rakennettu metallista, ja se on 21,64 metriä korkea. Se on neliö, ja sivun pituus on 35,42 metriä. Rakennelma koostuu 603 vinoneliöisestä ja 70 kolmiomaisesta lasiruudusta. Rakennus vihittiin 30. maaliskuuta 1989 ja avattiin yleisölle 1. huhtikuuta 1989.


title: Julio Gómez González

text: Julio Enrique Gómez González (s. 13. elokuuta 1994 Tampico, Tamaulipas) on meksikolainen jalkapalloilija, joka edustaa Meksikon pääsarjassa pelaavaa CF Pachucaa. Hän pelaa laitahyökkääjän paikalla, mutta voi pelata myös hyökkäävänä keskikenttäpelaajana.


title: Julio Gómez González

text: Gómez on pelannut Pachucan joukkueessa vuodesta 2011 lähtien. Hän pelasi ensimmäisen seurajoukkueottelunsa Santos Lagunaa vastaan tammikuussa 2011.


title: Julio Gómez González

text: Gómez valittiin Meksikon joukkueeseen alle 17-vuotiaiden MM-kisoihin vuonna 2011. Ensimmäisessä ottelussaan hän teki maalin Kongoa vastaan pelatussa ottelussa, joka päättyi 2–1.


title: Julio Gómez González

text: Välierässä Saksaa vastaan Gómez teki ottelun avausmaalin jo kolmannella peliminuutilla. Saksa tuli nopeasti tasoihin, ja toisen puoliajan alkupuolella se meni johtoon Emre Canin yksilösuorituksella. Meksiko tuli tasoihin suoraan kulmapotkusta maaliin menneellä vedolla, mutta tilanteessa Gómezin ja Samed Yeşilin päät kolahtivat yhteen, ja Gómez jäi verta vuotavana makaamaan kentän pintaan. Meksiko oli tehnyt kaikki vaihtonsa ottelussa, joten hän joutui palaamaan kentälle noin kymmenen minuutin tauon jälkeen. Ottelun viimeisillä minuuteilla Gómez ratkaisi joukkueelleen 3–2-voiton ikimuistoisella saksipotkumaalillaan.


title: Julio Gómez González

text: Finaalissa Meksiko kohtasi Uruguayn, joka oli yllättänyt voittamalla Brasilian välierässä 3–0. Gómez ei ollut loppuottelun avauskokoonpanossa, mutta tuli kentälle 80 minuutin pelin jälkeen. Hän ei tehnyt finaalissa maalia, mutta voitti Meksikolle alle 17-vuotiaiden mestaruuden kukistamalla Uruguayn 2–0.


title: Julio Gómez González

text: Gómez palkittiin turnauksen jälkeen kisojen parhaana pelaajana Kultaisella pallolla. Hän teki kisoissa kolme maalia ja sijoittui jaetulle kahdeksannelle sijalle maalipörssissä.


title: John Klyberg

text: Charles John Klyberg (s. 29. heinäkuuta 1931) on brittiläinen anglikaanipappi, joka on työskennellyt uransa aikana Britannian lisäksi Sambiassa. Hän kouluttautui Eastbourne Collegessa ja Lincoln Theological Collegessa. Hän toimi vuosina 1985–1996 Fulhamin hiippakunnan piispana; häntä edelsi Brian Masters ja seurasi John Broadhurst.


title: John Klyberg

text: Klyberg oli anglokatolinen piispa, ja hän on sittemmin kääntynyt roomalaiskatolilaiseksi.


title: Manfred Müller

text: Manfred Müller (15. marraskuuta 1926 Augsburg – 20. toukokuuta 2015) oli saksalainen roomalaiskatolinen piispa. Hänet vihittiin papiksi Augsburgin hiippakunnassa 24. kesäkuuta 1952. Hän sai 3. tammikuuta 1972 nimityksen Augsburgin vihkipiispaksi ja Iubaltianan titulaaripiispaksi. Piispaksi vihkiminen seurasi 25. maaliskuuta. Pääkonsekraattorina toimi Josef Stimpfle, jota avustivat Antonius Hofmann, Rudolf Graber, Platon V. Kornyljak ja Antanas Louis Deksnys.


title: Manfred Müller

text: Müller nimitettiin Regensburgin hiippakunnan piispaksi 16. kesäkuuta 1982 ja asetettiin tähän virkaan 18. syyskuuta. Hän jäi eläkkeelle 15. tammikuuta 2002.


title: Manfred Müller

text: Müller sai vuonna 1991 ensimmäisen luokan Verdienstkreuzin.


title: Viktor Dammertz

text: Viktor Josef Dammertz (s. 8. kesäkuuta 1929) on saksalainen roomalaiskatolinen piispa. Hän liittyi benediktiineihin 16. syyskuuta 1954 ja sai pappisvihkimyksensä Josef Freundorferilta 21. syyskuuta 1957.


title: Viktor Dammertz

text: Dammertz nimitettiin 21. syyskuuta 1977 benediktiinien priimasapotiksi. Hän erosi tästä tehtävästä vuonna 1992, jonka joulukuun 24. päivänä hän sai nimityksen Augsburgin hiippakunnan piispaksi. Dammertzin konsekroi piispaksi Lajos Kadan ja Josef Stimpflen avustama Friedrich Wetter 30. tammikuuta 1993. Piispa jäi eläkkeelle juuri 75-vuotispäivänsä jälkeen 9. kesäkuuta 2004.


title: Viktor Dammertz

text: Dammertz sai vuonna 2004 suuren Bundesverdienstkreuzin.


title: Rudolf Schmid (piispa)

text: Rudolf Schmid (26. kesäkuuta 1914 – 24. kesäkuuta 2012) oli saksalainen roomalaiskatolinen piispa. Hänet vihittiin papiksi Augsburgin hiippakunnassa 26. kesäkuuta 1938. Hän sai 3. tammikuuta 1972 nimityksen Augsburgin vihkipiispaksi ja Dionysianan titulaaripiispaksi. Piispaksi vihkiminen seurasi 25. maaliskuuta 1972. Pääkonsekraattorina toimi Josef Stimpfle, jota avustivat Antonius Hofmann, Rudolf Graber, Platon V. Kornyljak ja Antanas Louis Deksnys.


title: Rudolf Schmid (piispa)

text: Schmid jäi eläkkeelle 11. heinäkuuta 1990.


title: Rudolf Schmid

text: Rudolf Schmid on seuraavien henkilöiden nimi:


title: Nokihaukkapöllö

text: Nokihaukkapöllö ("Ninox theomacha") on pöllöihin kuuluva lintu. Se on keskikokoinen, tumma lintu, ja sillä on tummanruskeanharmaa naamakiehkura, jossa on vaaleanruskeat kulmakarvat. Nokihaukkapöllön alapuoli on noenruskea tai suklaanruskea, ja siivet ovat pääosin tummanharmaat.


title: Nokihaukkapöllö

text: Nokihaukkapöllöä tavataan Indonesiassa ja Papua-Uudella-Guinealla. Sen elinpiiriä ovat subtrooppiset ja trooppiset kosteat alangot ja puutarhat. aina 2 500 metrin korkeuteen asti.


title: Andrei Kapitsa

text: Andrei Petrovitš Kapitsa (9. heinäkuuta 1931 Cambridge, Britannia - 2. elokuuta 2011 Moskova, Venäjä) oli venäläinen maantieteilijä. Hänen isänsä oli nobelisti Pjotr Kapitsa ja hänen äidinisänsä Aleksei Krilov.


title: Andrei Kapitsa

text: Kapitsa syntyi Britanniassa isän työskennellessä Cambridgen yliopistossa. Opiskeltuaan Moskovan valtionyliopistossa hän valmistui 1953. Hän löysi ja nimesi Vostokjärven, joka on Etelämantereen suurin jäänalainen järvi 4 000 metriä mantereen jääkuoren alla. Kapitsa osallistui 1955–1964 neljälle Etelämantereelle suuntautuneelle Neuvostoliiton tutkimusretkelle. Hänet valittiin Neuvostoliiton tiedeakatemiaan 1970, ja kaksi vuotta myöhemmin hänelle myönnettiin Neuvostoliiton valtionpalkinto.


title: Žanna Prohorenko

text: Žanna Prohorenko (, "Žanna Trofymivna Proh’orenko"; , "Žanna Trofimovna Prohorenko"; (11. toukokuuta 1940 Poltava, Ukraina, Neuvostoliitto – 1. elokuuta 2011 Moskova, Venäjä) oli ukrainalais-venäläinen näyttelijä, jonka tunnetuimpia rooleja oli pääosa Grigori Tšuhrain elokuvassa "Vain neljä päivää" (1959). Hänelle myönnettiin Neuvostoliiton kansantaiteilijan arvonimi 1988.


title: Žanna Prohorenko

text: Prohorenko ja perhe asuivat Keski-Ukrainassa, josta he muuttivat Leningradiin. Prohorenko oli kuollessaan 71-vuotias.


title: Franco Squillari

text: Franco Squillari (s. 22. elokuuta 1975 Buenos Aires) on argentiinalainen entinen tennispelaaja. Parhaimmillaan hän oli kaksinpelissä ATP-listan sijalla yksitoista syyskuussa 2000. Urallaan hän voitti kolme ATP-turnausta kaksinpelissä.


title: Franco Squillari

text: Grand Slam -turnauksissa Squillari pääsi parhaimmillaan välieriin Ranskan avoimissa 2000. Välierässä hän hävisi maailmanlistan kolmoselle, Magnus Normanille.


title: Franco Squillari

text: Squillari voitti urallaan kolme ATP-turnausta, joista ensimmäisen vuonna 1999 Münchenissä. Hän voitti saman turnauksen myös seuraavana vuonna. Kolmas turnausvoitto tuli heinäkuussa 2000 niin ikään Saksassa, Stuttgartissa. Squillari oli loppuottelun häviävänä osapuolena kolmesti.


title: Franco Squillari

text: Sydneyn olympialaisissa 2000 Squillari hävisi ensimmäisellä kierroksella Karim Alamille.


title: Franco Squillari

text: Squillari ilmoitti uransa lopettamisesta joulukuussa 2005.


title: That’s the Way of the World

text: That's the Way of the World on yhdysvaltalaisen Earth, Wind & Fire -R&B-yhtyeen albumi vuodelta 1975. Levy-yhtiö on CBS. Kyseessä on soundtrack Sig Shoren tuottamasta ja ohjaamasta samannimisestä elokuvasta, jonka esiintyjiin kuuluu mm. Harvey Keitel. Elokuva perustuu Robert Lipsyten kertomukseen.


title: That’s the Way of the World

text: Levyllä soittavia muusikoita ei ole mainittu, mutta kansikuvan perusteella Earth, Wind & Fire -yhtye on ollut yhdeksänmiehinen.


title: That’s the Way of the World

text: Euroopan markkinoille LP-levyjä on valmistettu Englannissa. Kannen on tällöin valmistanut Shorepak Packaging Co. Ltd.


title: That’s the Way of the World

text: Kappaleiden tekoon ovat osallistuneet muiden muassa Maurice White, Philip Bailey ja Larry Dunn. Julkaisija on Saggiflame Music.Albumilta on julkaistu ainakin single "Shining Star" / "Yearnin' Learnin'" (CBS 3137). Arviossa Earth, Wind & Firen kerrotaan menestyneen USA:ssa ja olevan suurimpia ehdokkaita War-yhtyeen menestyksen perijäksi. Yhtye on arvioijan mielestä parempi kuin Ohio Players tai Kool & The Gang. Sävellyspuoli tuntuu kuitenkin olevan heikoilla, joten singlen yleiskuva jää mitättömäksi.


title: That’s the Way of the World

text: Kappaleesta "Reasons" on levyttänyt "kankean mutta kuuntelukelpoisen" version soul-yhtye The Manhattans vuoden 1976 nimikkoalbumillaan (CBS 81513).


title: Scott Draper

text: Scott Draper (s. 5. kesäkuuta 1974 Brisbane) on australialainen entinen tennispelaaja. Parhaimmillaan hän oli kaksinpelissä ATP-listan sijalla 42 toukokuussa 1999. Urallaan hän voitti yhden ATP-turnauksen kaksinpelissä.


title: Scott Draper

text: Grand Slam -turnauksissa Draper pääsi parhaimmillaan neljännelle kierrokselle Ranskan avoimissa 1995 ja 1996 sekä Yhdysvaltain avoimissa 1997. Ranskan avoimissa 1995 hän hävisi neljännen kierroksen ottelunsa Renzo Furlanille ja vuonna 1996 maailmanlistan ykköselle, Pete Samprasille. Yhdysvaltain avoimissa 1997 hän hävisi Jonas Björkmanille.


title: Scott Draper

text: Draper voitti urallaan yhden ATP-turnauksen kaksinpelissä ja oli lisäksi loppuottelussa kahdesti. Voitto tuli Queen's Clubin turnauksessa kesäkuussa 1998. Turnauksen alkaessa hän oli maailmanlistan sijalla 108. Toisella kierroksella hän voitti maailmanlistan kuutosen, Patrick Rafterin, ja loppuottelussa Laurence Tielemanin.


title: Scott Draper

text: Vuonna 2005 Draper voitti Australian avointen sekanelinpelin Samantha Stosurin kanssa. Junioriurallaan Draper voitti Wimbledonin nelinpeliturnauksen.


title: Scott Draper

text: Draper teki debyyttinsä golfin ammattilaistason kilpailussa tammikuussa 2005. Hän pelasi samaan aikaan sekä tennistä Melbournessa että golfia Victoriassa. Kesällä 2005 Draper pelasi viimeisen tennisottelunsa. Vuonna 2007 hän toimi Australian avointen ajan Lleyton Hewittin valmentajana. Huhtikuussa 2009 Draper joutui lopettamaan golfin pelaamisen selkävamman vuoksi.


title: New Politics

text: New Politics voi viitata:


title: Rubén Miño

text: Rubén Miño Peralta (s. 18. tammikuuta 1989 Cornellà de Llobregat, Katalonia, Espanja), on espanjalainen jalkapallomaalivahti, joka edustaa Espanjan Primera Divisiónissa pelaavaa Mallorcaa.


title: Rubén Miño

text: Rubén Miño aloitti Barcelonan junioreissa vuonna 2000. Hän pelasi Barçan reservijoukkueessa FC Barcelona B:ssä kaudesta 2008–2009 kauteen 2011–2012.


title: Rubén Miño

text: Miño kuului Barcelonan 23 pelaajan ryhmään, joka voitti seurajoukkueiden maailmanmestaruuden 2009. Hän ei saanut turnauksessa peliaikaa.


title: Rubén Miño

text: Ensiesiintymisensä Barcelonan edustusjoukkueessa Miño teki 14. elokuuta 2010 Supercopa de Españan ottelussa Sevillaa vastaan. Barcelona hävisi ottelun maalein 1–3.


title: Rubén Miño

text: Rubén Miño pelasi kaksi ottelua Espanjan alle 21-vuotiaiden maajoukkueessa. Hän oli mukana vuoden 2011 Euroopan mestaruuden voittaneessa joukkueessa.


title: Rubén Miño

text: "Päivitetty 3. kesäkuuta 2012"


title: Rubén Miño

text: BarcelonaEspanjan alle 21-vuotiaat


title: 20 Golden Greats (The Beach Boysin albumi)

text: 20 Golden Greats on kokoelma-albumi yhdysvaltalaisen The Beach Boys -yhtyeen tuotannosta vuosilta 1962–1969. Julkaisuvuotta ei ole levyllä mainittu, mutta se on 1977. Samassa lähteessä suositellaan Beach Boys -kokoelmista tämän lisäksi levyjä "The Beach Boys Greatest Hits 1961–63" (1966, sisältää varhaista Candix-materiaalia) sekä "Endless Summer" (1974).


text: Tämän levyn on julkaissut Capitol Records ja Euroopan markkinoille LP-levyjä on valmistanut Isossa-Britanniassa EMI Records Limited. Se on toiminut Middlesexin Hayesissä.


text: Kansikuvan on tehnyt Terry Pastor yhtiöstä Andrew Archer Associates ja kannen on valmistanut Garrod & Lofthouse Ltd.Julkaisijat ovat Jewel Music (1:1), Robert Mellin Ltd (1:2,5), Burlington Music Ltd (1:3), Tro Essex Music Ltd (1:4), Campbell Connelly & Co Ltd (1:6), Rondor Music (Ldn) Ltd (1:7,8;2:1–4,6–8), Planetary Nom (Ldn) Ltd (1:9), United Artists Music Ltd (1:10), Carlin Music Corp (2:5,10) ja Trio Music Ltd (Carlin) (2:9).


text: Ykköspuolen kappaleet 1, 3, 6–10 ja kakkospuolen kappaleet ovat monoäänityksiä, joita on muokattu elektronisesti stereovaikutelman aikaansaamiseksi.


title: Nairobin kansallismuseo

text:
Nairobin kansallismuseo sijaitsee noin 10 minuutin ajomatkan päässä Kenian pääkaupungin Nairobin keskustasta.
Museon rakennustyöt aloitettiin vuonna 1922 ja se valmistui 1929.


title: Nairobin kansallismuseo

text: Nykyisen nimensä ja sijaintinsa museo sai vuonna 1964 Kenian itsenäistyessä. Tätä ennen se tunnettiin vuoteen 1930 asti nimellä "Natural History Museum", sekä vuoteen 1964 asti nimellä "Coryndon Museum".


title: Nairobin kansallismuseo

text: Syyskuussa 2005 museo sulki väliaikaisesti ovensa kaksi vuotta kestäneiden kunnostustöiden johdosta.


title: Nairobin kansallismuseo

text: Museo on avoinna jokaisena päivänä vuoden ympäri.


title: Barry Rogerson

text: Barry Rogerson (s. 25. heinäkuuta 1936) on brittiläinen anglikaaninen piispa. Hän opiskeli Leedsin yliopistossa ja Wells Theological Collegessa sekä työskenteli pankissa ennen kuin sai pappisvihkimyksen vuonna 1962.


title: Barry Rogerson

text: Rogerson toimi vuosina 1979–1985 Wolverhamptonin ensimmäisenä piispana. Hänen seuraajansa oli Christopher John Mayfield. Vuonna 1985 Rogerson seurasi Ernest John Tinsleyta Bristolin piispana, jona hän toimi vuoteen 2002. Hänen seuraajakseen tuli Michael Hill. Eläkkeelle jäätyään hän on avustanut Bathin ja Wellsin piispaa ja toiminut Länsi-Englannin yliopiston kuvernöörinä.


title: Sergi Gómez

text: Sergi Gómez Solà (s. 28. maaliskuuta 1992 Arenys de Mar, Katalonia, Espanja) on espanjalainen jalkapalloilija, joka edustaa Espanjan Primera Divisiónissa pelaavaa Sevillaa. Gómez on pelipaikaltaan keskuspuolustaja.


title: Sergi Gómez

text: Sergi Gómez saapui FC Barcelonan nuorisoakatemiaan ollessaan 14-vuotias. Reservijoukkueessa Barcelona B:ssä hän on pelannut vuodesta 2010 lähtien.


title: Sergi Gómez

text: Edustusjoukkuedebyyttinsä Gómez teki 14. elokuuta 2010 Supercopa de Españan ottelussa Sevillaa vastaan Barcelona-valmentaja Josep Guardiolan lepuutettua monia joukkueen vakiopelaajia. Gómez pelasi täydet 90 minuuttia ottelussa, jonka Barcelona hävisi 1–3.


title: Sergi Gómez

text: Sergi Gómez on pelannut Espanjan ikäkausimaajoukkueissa. Hän oli osa Espanjan joukkuetta, joka voitti alle 19-vuotiaiden Euroopan-mestaruuden kesällä 2011.


title: Sergi Gómez

text: "Päivitetty 17. syyskuuta 2011"


title: Sergi Gómez

text: Barcelona


title: Sergi Gómez

text: Espanjan alle 19-vuotiaat


title: Esa Sironen

text: Esa Olavi Sironen (s. 10. marraskuuta 1949 Säynätsalo) on jyväskyläläinen yhteiskuntatieteiden tohtori, vapaa toimittaja ja dokumenttiohjaaja.


title: Esa Sironen

text: Sironen väitteli tohtoriksi artikkelikokoelmalla "Urheilun aika ja paikka" (LIKES Research Reports on Sport and Health, 100, 1995). Hän on toimittanut Osuuskunta Vastapainolle urheilukirjatrilogian "Liikuntaa harjoittavat ruumiit" (1987), "Uuteen liikuntakulttuuriin" (1988) sekä "Urheilukirja" (1992 yhdessä Arto Tiihosen ja Soile Veijolan kanssa).


title: Esa Sironen

text: Sironen on ollut mukana toimittamassa Tutkijaliitolle Ernst Bloch- (1985) ja Walter Benjamin (1989) -antologioita sekä yhdessä Jussi Kotkavirran kanssa kokoelman "Moderni/postmoderni: Lähtökohtia keskusteluun" (2. p. 1989).


title: Esa Sironen

text: Vuodesta 1999 lähtien Sironen on toimittanut yhdessä Heikki Roiko-Jokelan kanssa Suomen urheiluhistoriallisen seuran vuosikirjaa.


title: Esa Sironen

text: Yhteensä Sirosen kirjallinen tuotanto käsittää noin 400 nimikettä, pääosin artikkeleita pienistä paikallislehdistä tieteellisiin julkaisuihin eri foorumeilla. Artikkelisuomennoksia Sironen on tehnyt parikymmentä.


title: Esa Sironen

text: Sirosen tuottamista, käsikirjoittamista ja ohjaamista radio-ohjelmista mainittakoon 400-osainen minikuulokuvasarja ”Tämän kylän tarinoita” Yle Radio Keski-Suomessa vuosina 1994–2005. Niistä on koostettu Radio 1:n ”Todellisiin tarinoihin” ohjelmat "Rintamien välissä: aikalaismuistoja vuoden kahdeksantoista Jyväskylästä" (1998), "Hinaajan keulatäkiltä: juttuja pihkan, tervan ja konerasvan maisemista" (2003) sekä "Latinistien kujeet: kymmenen tarinaa akateemisesta heimosta" (2004).


title: Esa Sironen

text: Sirosen käsikirjoittamia ja ohjaamia televisiodokumentteja on muun muassa "Sotalesken suru: Tarina sotaleskien rakkaudesta, menetyksestä ja selviytymisestä" (2006), jonka laajennettu versio ilmestyi DVD:nä "Sotalesken surutyö" (VL-Musiikki Oy 2007). Sama kustantaja julkaisi vuonna 2009 myös Sirosen ohjaaman DVD:n "Rusinoita pullassa: Vihreät sisaret sotilaskotityössä vuodesta 1918").


title: Esa Sironen

text: TV1:n ”Tosi tarinoissa” on esitetty ohjelmat "Tyttö joka näki joulupukin" (2007), "Juoksuhaudan seurakunta" (2009) sekä "Rahusen punatähdet" (2010). TV1:n "Muisti"-sarjassa esitettiin lokakuussa 2011 Sirosen käsikirjoittama ja ohjaama dokumentti "Pohjoisen partisaanit", joka valottaa Sallan Hautajärven Kiviaavalla 1943 heinäkuussa tapahtunutta partisaani-iskua.


title: Esa Sironen

text: Vuonna 2011 Kaatuneitten Omaisten Liitto Ry julkaisi Sirosen ohjaaman sotaorpoutta käsittelevän DVD-dokumentin "Ei kenenkään lapsi". Dokumentti on esitetty toukokuussa 2011 Ylen 1-kanavalla, uusintana tammi- ja elokuussa 2015.


title: Esa Sironen

text: Itsenäisyyspäivänä 2012 sai Lottamuseolla Tuusulassa ensiesityksen Sirosen ohjaama pitkä dokumenttielokuva "Viimeinen testamentti: Lottien muistoja talvi- ja jatkosodasta", jonka Lotta Svärd Säätiö julkaisi DVD:nä. Elokuva esitettiin Alfa TV:ssä 23.11.2017.


title: Esa Sironen

text: Elokuussa 2013 sai Hämeenlinnan Verkatehtaalla ”Oma kieli 150 vuotta” -juhlassa ensiesityksen Sirosen ohjaama pitkä dokumentti "Laulu Suomessa. Elokuva Jaakko Juteinista, Viipurin viisaasta, Hattulan suuresta pojasta", jonka Jaakko Juteini -seura julkaisi DVD:nä. Elokuva esitettiin Alfa TV:ssä 10.10. ja 6.12.2017.


title: Esa Sironen

text: Vuoden 2013 aikana ilmestyivät myös Sirosen ohjaamat DVD:t "Poltettu kylä" (45 min - esitetty Alfa TV:ssä 27.1.2018), "Koulu keskelle ei mitään" (30 min) ja "Punapanssarit" (30 min).


title: Esa Sironen

text: Juhannusaattona 2015 TV 1 esitti Sirosen ohjaaman dokumentin "Hanssin-Jukka" (28 min), joka on uusittu elokuussa 2015 ja tammikuussa 2016.


title: Esa Sironen

text: Syksyllä 2016 ilmestyi Sirosen toimittama kirjoituskokoelma "Kirjojen lumoissa. 30 vuotta yhdessä luettua ja koettua" sekä Sirosen ohjaama DVD-elokuva "Lentäjien sotaa. Fokker-, Brewster- ja Blenheim-miehet kertovat" (56 min), jonka Suomen Ilmavoimamuseo julkaisi.


title: Esa Sironen

text: Kesällä 2017 Saarijärven museo julkaisi Sirosen ohjaaman DVD:n "Retki Saarijärvelle", jossa professori Teivas Oksala kertoo mitä nuori J.L. Runeberg löysi Saarijärveltä Suomi-kuvaansa. Sirosen ohjaama toinen kurkistusikkuna suomalaisuuden syntyyn, dokumenttielokuva "Snellman Kuopiossa".


title: Andrei Pavel

text: Andrei Pavel (s. 27. tammikuuta 1974 Constanța) on romanialainen entinen tennispelaaja. Parhaimmillaan hän oli kaksinpelissä ATP-listan sijalla kolmetoista lokakuussa 2004 ja nelinpelissä sijalla 18 huhtikuussa 2007. Urallaan hän voitti kolme ATP-turnausta kaksinpelissä ja kuusi turnausta nelinpelissä. Junioriurallaan hän voitti Ranskan avoimet.


title: Andrei Pavel

text: Grand Slam -turnauksissa Pavel pääsi parhaimmillaan puolivälieriin Ranskan avoimissa 2002. Neljännellä kierroksella hän voitti maailmanlistan kolmosen, Tommy Haasin, mutta hävisi puolivälierässä Àlex Corretjalle.


title: Andrei Pavel

text: Pavel voitti urallaan kolme ATP-turnausta kaksinpelissä. Näistä ensimmäinen tuli Tokiossa vuonna 1998, toinen St. Pöltenissä 2000 ja kolmas Montrealissa 2001. Pavel oli loppuottelun häviävänä osapuolena kuusi kertaa. Nelinpelissä hän saavutti kuusi turnausvoittoa.


title: Andrei Pavel

text: Pavel kilpaili neljissä olympialaisissa. Barcelonassa 1992 hän hävisi kaksinpelin ensimmäisellä kierroksella Carl-Uwe Steebille, Atlantassa 1996 Sergi Brugueralle, Sydneyssä 2000 Magnus Normanille ja Ateenassa 2004 Ivo Karlovićille. Nelinpelissä hän kilpaili Atlantassa, Sydneyssä ja Ateenassa jääden joka kerta avauskierrokselle.


title: Andrei Pavel

text: Pavel ilmoitti uransa lopettamisesta 35 vuoden ikäisenä syyskuussa 2009. Hänen viimeiseksi turnauksekseen jäi samalla viikolla pelattu BCR Open Romania. Joulukuussa 2010 hän aloitti naistennispelaaja Jelena Jankovićin valmentajana.


title: Myles McKeon

text: Myles McKeon (3. huhtikuuta 1919 Drummin – 2. toukokuuta 2016) oli irlantilaissyntyinen, Australiassa toiminut roomalaiskatolinen piispa. Hänet vihki papiksi Perthin arkkihiippakunnassa Henry Vincent Marshall 22. kesäkuuta 1947. Hänet nimitettiin 23. toukokuuta 1962 Perthin vihkipiispaksi ja Antipyrgoksen titulaaripiispaksi. Piispaksi vihkiminen seurasi 12. syyskuuta. Pääkonsekraattorina toimi Lancelot John Goody, jota avustivat John Jobst ja Francis Xavier Thomas.


title: Myles McKeon

text: McKeon osallistui Vatikaanin toiseen kirkolliskokoukseen. Hänet nimitettiin 6. maaliskuuta 1969 Bunburyn hiippakunnan piispaksi, jona hän toimi, kunnes erosi 18. helmikuuta 1982.


title: John Mackey

text: John Mackey on seuraavien henkilöiden nimi:


title: Oriol Romeu

text: Oriol Romeu (s. 24. syyskuuta 1991 Ulldecona) on espanjalainen jalkapalloilija, pelipaikaltaan puolustava keskikenttäpelaaja tai keskuspuolustaja. Hän edustaa Englannin Valioliigassa pelaavaa Southamptonia.


title: Derbyn pääkirjasto

text: Derbyn pääkirjasto on englantilaisen Derbyn kaupungin suurin kirjasto, osa kaupunginkirjastoa. Se toimii kaupungin keskustassa punatiilisessä rakennuksessa, joka valmistui vuonna 1879. Rakennuksen on piirtänyt arkkitehti Richard Knill Freeman ja varat sen rakentamiseen lahjoitti panimosuvun perillinen Michael Thomas Bass.


title: Derbyn pääkirjasto

text: Derbyn ensimmäinen kirjasto Queens Streetillä toimi vuodesta 1811 Wilkinson & Sonin kauppaliikkeessä. Se oli avoinna vain jäsenille, jotka maksoivat neljän guinean liittymismaksun ja yhden guinean vuosimaksun.


title: Derbyn pääkirjasto

text: Vuonna 1850 astui voimaan asetus, jonka nojalla yli 10 000 asukkaan kaupungit saivat kerätä puolen pennin veron ja käyttää sen ilmaisen kirjaston perustamiseen. Kirjastoveron tuloilla ei voinut ostaa kirjoja, vaan ne tuli hankkia muilla keinoin.


title: Derbyn pääkirjasto

text: Derbyn kirjasto sai suuren osan alkuperäisistä kokoelmistaan vuonna 1857, kun kaupungissa 1700-luvun puolivälistä alkaen toiminut Derby Philosophical Society lakkautettiin ja yhdistettiin Derbyn kaupunginmuseoon. Seura lahjoitti museolle neljäntuhannen niteen kirjaston ja laajan kokoelman ”matemaattisia ja luonnontieteellisiä laitteita, näytteitä ja fossiileita”.


title: Derbyn pääkirjasto

text: Nykyisin kirjastossa on englanninkielisten kirjojen lisäksi materiaalia pandžabin, urdun, hindin, gudžaratin, bengalin, puolan, kiinan, ranskan, saksan, italian, espanjan, albanian, arabian, farsin, kurdin, paštun, venäjän ja somalin kielillä. Kirjastossa on lehtiä, äänikirjoja ja monenlaisia apuvälineitä ja tietokonelaitteita. Osa palveluista on maksullisia.


title: Stephan Ackermann

text: Stephan Ackermann (s. 20. maaliskuuta 1963 Mayen) on saksalainen roomalaiskatolinen piispa. Hänet vihki Trierin hiippakunnan papiksi Georg Moser 10. lokakuuta 1987. Hänet nimitettiin Trierin vihkipiispaksi ja Sozopolis in Haemimonton titulaaripiispaksi 14. maaliskuuta 2006. Piispaksi vihkiminen seurasi 14. toukokuuta. Pääkonsekraattorina toimi Reinhard Marx, jota avustivat Felix Genn ja Leo Schwarz.


title: Stephan Ackermann

text: Ackermann sai 8. huhtikuuta 2009 nimityksen Trierin piispaksi, ja hänet asetettiin tähän virkaan 24. toukokuuta.


title: Antonio Arregui Yarza

text: Antonio Arregui Yarza (s. 3. kesäkuuta 1939 Oñati, Espanja) on Ecuadorissa toimiva roomalaiskatolinen arkkipiispa. Hänet vihittiin Opus Dein papiksi 13. maaliskuuta 1964. Hänet nimitettiin 4. tammikuuta 1990 Quiton arkkihiippakunnan vihkipiispaksi ja Auzegeran titulaaripiispaksi. Piispaksi vihkiminen seurasi 22. helmikuuta. Pääkonsekraattorina toimi Antonio José González Zumárraga, jota avustivat Juan Ignacio Larrea Holguín ja José Mario Ruiz Navas.


title: Antonio Arregui Yarza

text: Arregui Yarza sai 25. heinäkuuta 1995 nimityksen Ibarran piispaksi ja 7. toukokuuta 2003 Guayaquilin arkkipiispaksi.


title: Harbinin teknillinen instituutti

text: Harbinin teknillinen instituutti (yksinkertaistetut merkit: 哈尔滨工业大学; perinteiset merkit: 哈爾濱工業大學; pinyin: Hāěrbīn Gōngyè Dàxué; , lyhennys HIT) on luonnontieteitä ja tekniikkaa painottava yliopisto Kiinan kansantasavallassa. Yliopiston pääkampus sijaitsee Heilongjiangin maakunnan Harbinissa. Lisäksi HIT:llä on kampukset Weihai ja Shenzhenissä.


title: Harbinin teknillinen instituutti

text: HIT perustettiin alkujaan vuonna 1920 Harbinin kiinalais-venäläiseksi teollisuuden oppilaitokseksi. 1950-luvulla se oli toinen Neuvostoliiton kahdesta malliyliopistosta Kiinassa ja ainoa Kiinan kuudesta keskeisestä yliopistosta, joka sijaitsi Pekingin ulkopuolella. Pitkä yhteistyö Neuvostoliiton kanssa näkyy myös yliopiston päärakennuksessa, jonka ulkoasu muistuttaa Moskovan valtionyliopiston päärakennusta.


title: Harbinin teknillinen instituutti

text: Harbinin teknillinen instituutti on kuulunut Kiinan valtiohallinnon suosimien yliopistojen joukkoon vuosikymmeniä. Vuonna 1984 se valittiin viidentoista hallituksen suosiman yliopiston joukkoon, vuonna 1996 osaksi Projekti 211:ksi kutsuttua tukiohjelmaa ja vuonna 1999 mukaan vastaavaan Projekti 985:een. Se on yksi vuonna 2009 valitun C9 -liigan yliopistoista, joiden kehittämiseen maailmanluokan yliopistoiksi Kiinan valtiovalta on panostanut huomattavasti.


title: Harbinin teknillinen instituutti

text: Vuonna 2017 kansainvälinen Shanghain Jiao Tong -yliopiston ARWU-yliopistoranking luokitteli yliopiston jaettuun sijaluokkaan 151-200 maailmassa. Se oli vertailussa 7.-9. arvostetuin yliopisto maassaan.


title: Harbinin teknillinen instituutti

text: Vuonna 2017 alempaa korkeakoulututkintoa opiskeli Harbinin kampuksella 16 199 ja maisteri- tai tohtoritutkintoa 13 196 (7 999 M.A./M.Sc.- ja 5 197 Ph.D.-opiskelijaa).


title: Oier Olazábal

text: Oier Olazábal Paredes, yleensä vain Oier (s. 14. syyskuuta 1989 Irun, Baskimaa, Espanja), on espanjalainen jalkapallomaalivahti, joka edustaa Espanjan Segunda Divisiónissa pelaavaa FC Barcelona B:tä.


title: Oier Olazábal

text: Oier siirtyi Barcelonan junioriakatemiaan 16-vuotiaana pelattuaan sitä ennen paikallisessa Real Unión -joukkueessa. Ensimmäisen ottelunsa Barcelonan edustusjoukkueessa hän pelasi 2. tammikuuta 2008 2–2-tasatulokseen päättyneessä Copa del Reyn ottelussa Alcoyanoa vastaan. Ensimmäisen liigaottelunsa edustuksen mukana Oier pelasi 17. toukokuuta 2009, kun liigamestaruuden jo varmistanut Barça lepuutti parhaita pelaajiaan Mestarien liigan loppuottelun takia. Vierasottelu Mallorcalla päättyi Barcelonan 1–2-tappioon.


title: Oier Olazábal

text: Oier oli Barcelonan kokoonpanossa vaihtomiehenä, kun joukkue voitti kauden 2010–2011 Mestarien liigan loppuottelussa Manchester Unitedin maalein 2–0.


title: Oier Olazábal

text: Oier on pelannut yhden alle 19-vuotiaiden maaottelun Espanjan paidassa.


title: Oier Olazábal

text: "Päivitetty 7. elokuuta 2011"


title: Patrick Ebosele Ekpu

text: Patrick Ebosele Ekpu (s. 26. lokakuuta 1931) on nigerialainen roomalaiskatolinen arkkipiispa. Hänet vihittiin papiksi Benin Cityn hiippakuntaan 7. heinäkuuta 1963 ja nimitettiin Benin Cityn koadjuuttoripiispaksi sekä Castabalan titulaaripiispaksi 5. kesäkuuta 1971. Piispaksi vihkiminen seurasi 21. marraskuuta. Pääkonsekraattorina toimi Amelio Poggi, jota avustivat Patrick Joseph Kelly ja Alexius Obabu Makozi.


title: Patrick Ebosele Ekpu

text: Ekpusta tuli Benin Cityn piispa 5. heinäkuuta 1973. Hiippakunta korotettiin arkkihiippakunnaksi 26. maaliskuuta 1994, ja Ekpu jatkoi sen arkkipiispana, kunnes jäi eläkkeelle 21. marraskuuta 2006.


title: Alexius Obabu Makozi

text: Alexius Obabu Makozi (s. 15. helmikuuta 1932) on nigerialainen roomalaiskatolinen piispa. Hänet vihittiin Lokojan hiippakunnan papiksi 8. joulukuuta 1961. Hänet nimitettiin 20. helmikuuta 1971 Lokojan vihkipiispaksi ja Fallaban titulaaripiispaksi; piispaksi vihkiminen seurasi 30. toukokuuta. Pääkonsekraattorina toimi John Kwao Amuzu Aggey, jota avustivat Auguste Delisle ja Dominic Ignatius Ekandem.


title: Alexius Obabu Makozi

text: Makozi sai 30. heinäkuuta 1972 nimityksen Lokojan ja 31. elokuuta 1991 Port Harcourtin piispaksi. Hän jäi eläkkeelle 4. toukokuuta 2009.


title: The Merciless

text:
The Merciless on norjalaisen black/thrash metalli -yhtye Aura Noirin vuonna 2004 julkaistu albumi. Albumilla vierailee Darkthrone ja Carpathian Forest -yhtyeiden jäseniä.
Vierailevat muusikot


title: Contra (videopeli)

text: Contra (tunnetaan myös nimillä "Gryzor" ja "Probotector") on vuonna 1987 julkaistu shoot 'em up -tyylinen toimintapeli, jonka kehitti ja julkaisi Konami. Peli julkaistiin alunperin kolikkopelinä, mutta siitä tehtiin NES-versio vuonna 1988, kuten myös monille tietokonealustoille. Peli on saanut ideansa 1980-luvun toimintaelokuvista; esimerkiksi pelin päähahmot Bill ja Lance muistuttavat Arnold Schwarzeneggeriä ja Sylvester Stallonea.


title: Contra (videopeli)

text: Pelaajan tehtävä on ohjata toista aseistautunutta armeijan komentajaa, Billiä tai Lanceä, riippuen pelimoodista. Lancellä voi pelata vain kaksinpelimoodissa. Heidän tehtävänään on tuhota Red Falcon -niminen organisaatio, joka aikoo valloittaa maailman. Pelaaja voi ampua aseellaan eri ilmansuuntiin, myös hypätessään ja ollessaan maassa.


title: Contra (videopeli)

text: Pelin NES-versiosta tuli aikoinaan hyvin suosittu paitsi kaksinpelimoodinsa, myös toimivan pelisysteeminsä takia. Sivustakuvattujen kenttien ohella pelissä oli myös muutama kenttä, joissa ammuttiin ensimmäisestä persoonasta esteiden takaa. IGN-sivusto äänesti sen kaikkien aikojen vaikeimmaksi peliksi. Nintendo Power -lehti äänesti Contran seitsemänneksi parhaaksi NES-peliksi ja piti sitä myös yhtenä parhaimmista moninpeleistä.


title: Contra (videopeli)

text: Peli esiintyy useilla parhaimpina pidettyjen videopelien luetteloissa.


title: Maxthon

text: Maxthon on Kiinassa kehitetty ja siellä ylläpidettävä verkkoselain, joka käyttää selainmoottorinaan Internet Explorerista tutun Tridentin ohella myös WebKit:iä. WebKitiä käyttävät sekä Google Chrome että Applen Safari.


title: Maxthon

text: Maxthon oli aiemmin en-wikin mukaan .


title: Maxthon

text:
Yhdysvaltalaisen PC Magazinen selaimesta loppukesällä 2016 antama yleisarvosana oli 3/5. Ohjelmiston arvioitiin sisältävän runsaasti selaamista helpottavia ominaisuuksia. Tuote synkronisoi esimerkiksi linkkejä ja salasanoja pilvipalvelujen avulla ja torjuu mainoksia. Toisalta selaimen todettiin olevan kankeampi (joustamattomampi) kuin monet kilpailijansa ja testissä se osottautui hitaaksi. Myös selaimen tietoturvaa pidettiin puutteellisena. Aiemmin kesällä 2016 oli raportoitu selaimen lähettävän myös luottamuksellisia käyttäjätietoja Pekingiin.
Selaimen ulkoasu muistuttaa Chrome-selainta.
Selainasetuksissa on valinnaisena suomen kieli.
Samat pikanäppäimet toimivat uudelle välilehdelle (Ctrl T) ja kokoruutunäytölle (F11) kuin esimerkiksi Chromella.
Peruskokoonpanossa on mukana selainruutu- ja ikkunakuvien editointityökalu.
Vakiona on myös työkalu Ad Hunter, jolla voidaan estää mainosten tai muun ei-toivotun sisällön latautuminen.


title: Maxthon

text: HTML5-testissä saadaan työpöytäohjelmissa korkein tulos 476/max 500 mahdollisesta Maxthon 4-selaimelle.


title: Maxthon

text: Eräs vaihtoehto Microsoftin omalle IE-selaimelle on Maxthon, joka esitetään 'n verkkosivulla Euroopan komission joulukuussa 2009 tekemän kilpailulakipäätöksen mukaisesti.


title: Maxthon

text: Version 3.4.5 asennustiedoston vaatima levytilakoko on noin 24 Mt. Asennettuna ohjelma tarvitsee noin 70 Mt levytilaa. Selainydintä voi vaihtaa pikavalikolla Lunascape Orion:in tapaan. Lunascape Orion 6 on kolmiytiminen selain.


title: Rodrigo Ríos Lozano

text: Rodrigo Ríos Lozano eli Rodri (s. 6. kesäkuuta 1990, Soria, Kastilia ja León, Espanja), on espanjalainen jalkapalloilija, joka edustaa Espanjan Primera Divisiónissa pelaavaa Almeríaa lainalla Segunda Divisiónissa pelaavasta FC Barcelona B:stä. Rodri on pelipaikaltaan hyökkääjä. Ennen Barcelona B:hen siirtymistään hän pelasi Sevilla Atléticossa.


title: Nanjingin kirjasto

text:
Nanjingin kirjasto () on Kiinan kolmanneksi suurin kirjasto. Kirjastossa on yli kahdeksan miljoonaa kirjaa, joista 1,6 miljoonaa on antiikkisia kirjoja, muun muassa buddhalaisia vanhoja kirjoituksia. Nanjingin kirjasto oli aiemmin maan keskuskirjasto. Vanhimmat kirjat ovat Tang- ja Ming-dynastioiden ajoilta. Kirjasto on perustettu 1907, jolloin myös alkuperäinen kirjasto rakennettiin.
Kirjasto sijaitsee Nanjingin kaupungissa Kiinan kansantasavallassa.


title: Vetohiihto talviolympialaisissa 1928

text: Vetohiihto järjestettiin näytöslajina vuoden 1928 talviolympialaisissa 12. helmikuuta Sankt Moritzissa, Sveitsissä. Tapahtumia oli vain yksi, johon osallistui kolme kilpailijaa Sveitsistä. Tämä oli ensimmäinen ja toistaiseksi viimeinen kerta kun laji oli mukana olympialaisten ohjelmassa. Vetohiihto pidettiin jäätyneen järven päällä. Hevosilla ei ollut ratsastajaa, eikä kilpailussa ollut hyppyjä. Kilpailijat kilpailivat yhtäaikaisesti.


title: Belén Gopegui

text: Belén Gopegui (s. 1963) on espanjalainen kirjailija. Hänen esikoisteoksensa "La escala de los mapas" ilmestyi vuonna 1993, ja se on ilmestynyt suomeksi nimellä "Aukko kartalla". Teos sai merkittäviä palkintoja ja huomiota Espanjassa, ja kirjallisuuskriitikot ovat nähneet Gopeguin yhtenä merkittävimmistä uuden sukupolven espanjalaisista kirjailijoista.


title: Pseudokoliiniesteraasi

text: Pseudokoliiniesteraasi eli butyryylikoliiniesteraasi on koliiniesteraaseihin kuuluvia entsyymi. Sitä esiintyy plasmassa ja syntetisoituu merkittävimmin maksassa.


title: Proklooriperatsiini

text: Proklooriperatsiini on fentiatsiinijohdannaisiin kuuluva perinteinen eli ensimmäisen polven psykoosilääke. Sitä määrätään myös ohi virallisen käyttötarkoituksen pahoinvoinnin ja oksentelun ehkäisyyn sekä migreeniin. Etenkin nuorilla henkilöillä lääke voi aiheuttaa vaikeita liikehäiriöitä jo lääkityksen alkuvaiheessa.


title: Proklooriperatsiini

text: Proklooriperatsiinin valmisteniminä ovat "Depafen", "Klometil" ja "Stemetil", joista viimeisin on PF2011:n mukaan käytössä edelleen. Lääkettä on saatavana tabletteina. Annosvahvuus on 5 mg/tabletti.


title: Proklooriperatsiini

text: Aiemmin proklooriperatsiinia annosteltiin paitsi suun kautta, myös pistoksena lihakseen sekä puikkona peräsuoleen.


title: Proklooriperatsiini

text: Proklooriperatsiinin aiheuttamat sivuvaikutukset ovat ensimmäisen polven psykoosilääkkeille tyypillisiä: viiveellä ilmenevä liikehäiriö eli tardiivi dyskinesia, sydän- ja verisuonimuutokset (matalan verenpaineen aiheuttama huimaus seisomaan noustessa, QT-ajan pidentymä sydämen lyöntirytmissä) sekä pahanlaatuinen neuroleptioireyhtymä ja ekstrapyramidaalioireet.


title: Tyttö astuu elämään

text: Tyttö astuu elämään ("En flicka i grått") on suomalainen lottaelokuva vuodelta 1943. Jatkosodan alkuvaiheisiin ajoittuva teos perustuu Mika Waltarin alkuperäiskäsikirjoitukseen. Varakkaasta perheestä lähtöisin oleva Elli päätyy rintamalotaksi ja kasvaa hemmotellusta tytöstä vastuuntuntoiseksi nuoreksi naiseksi. Lemmensäpinää muodostuu Ellin ja luutnantti Tanin välille. Elokuva on mustavalkoinen.


title: Tyttö astuu elämään

text: Eletään kevättä 1941. Yläluokkainen Elli Arho liittyy lottiin, vaikka on alkuun vastahakoinen ajatukselle. Kun valtioiden johtajat päättävät aloittaa sotatoimet, Elli saa siirron rintamalle lottaystäviensä Lillukan ja Ainon kanssa. Matkalla Elli tapaa luutnantti Tanin, joka suitsii nuorten naisten intoa painottamalla sodan raakuutta. Tytöt palvelevat kanttiinissa eräässä tuhotussa kaupungissa. Heti alkajaisiksi he joutuvat ilmahyökkäykseen. Kanttiinissa tytöt paitsi tarjoilevat, myös kuuntelevat sotamiesten lauluja ja murheita. Elli tapaa myös veljensä, joka on läpikulkumatkalla komennuspaikkaansa. Yhden tytöistä pitää lähteä rintamalle kenttäkanttiiniin; vedetään pitkää tikkua ja tehtävä lankeaa Ellille. Nostomies Mälli ajaa Ellin sisään rintaman tilanteeseen. Mällin kanssa Elli käy eräässä sotilassairaalassa, missä hän järkyttyy nähtyään vaikeasti haavoittuneita. Etulinjalla Elli kohtaa jälleen luutnantti Tanin, heidän välilleen alkaa kehkeytyä romanssinpoikanen. Myös Mälli on kiinnostunut kauniista lotasta, mutta Elli torjuu hänen kosintansa kohteliaasti.


title: Tyttö astuu elämään

text: Kun neuvostopartio hyökkää läpi linjojen, Mälli haavoittuu ja Elli joutuu puna-armeijan upseerin vangiksi. Tani tulee pelastamaan Elliä, Mällin onnistuu ampua punaupseeri, jonka jälkeen hän kuolee Ellin syliin. Ellin veli tulee paikalle Lillukan ja Ainon kanssa ja suosittaa siskolleen lomaa. Junamatkalla Elli törmää Taniin, jolle on annettu kahden viikon toipumisloma. Karaistunut Elli kertoo nyt olevansa täysin tietoinen sodan raakuudesta. Kotona isä huomaa ettei Elli ole entisensä. Tyttö kutsuu Tanin vierailulle, seuraa molemminpuolisia rakkaudentunnustuksia. Kumpainenkin palaa lyhyen, onnellisen loman jälkeen rintamalle. Nuorta rakkautta varjostavat kaikkialla vaaniva kuolema ja epätietoisuus tulevaisuudesta. Silti Elli ja Tani jaksavat uskoa huomiseen.


title: Tyttö astuu elämään

text: Teosta "Tyttö astuu elämään" kuvattiin syksystä 1942 alkutalveen 1943. Ulkokuvia otettiin Helsingissä ja Hangossa. Studiona oli SF-studio 3.


title: Tyttö astuu elämään

text: Aikalaiskriitikot antoivat vaihtelevia arvioita elokuvalle "Tyttö astuu elämään". Uusi Suomi huomioi, että kyseessä oli ensimmäinen lottia käsittelevä elokuva. Lehti piti teoksen kokoonpanoa kuitenkin "liian kevyenä". Helsingin Sanomien mielestä aihe oli "hyvä ja kaunis", mutta huteloiden toteutettu. Aamulehti piti teosta "ajankohtaisena ja tervehenkisenä". Pääosien esittäjät saivat myönteisiä arvioita roolisuorituksistaan.


title: Tyttö astuu elämään

text: "Tyttö astuu elämään" kiellettiin jatkosodan jälkeen. Teos määrättiin hävitettäväksi, mutta siitä säilyi pelasteduplikaatti, jonka ääni on kuitenkin osittain tuhoutunut. Elokuva sai huonon yleisövastaanoton muualla paitsi Helsingissä, jossa sen katsojaluvut nousivat jonkin verran vuoden 1943 keskitason yläpuolelle.


title: William A. Seiter

text: William A. Seiter (10. kesäkuuta 1892 New York, New York – 26. heinäkuuta 1964 Beverly Hills, Kalifornia) oli yhdysvaltalainen elokuvaohjaaja. Hän aloitti uransa elokuvien parissa näyttelemällä pieniä rooleja Keystone-studioilla ja siirtyi elokuvaohjaajaksi vuonna 1918. Seiterin ohjaustöihin kuuluvat muun muassa "Jazzikuningatar" (1929) ja "Päivänpaisteisia pässinpäitä" (1933). Seiterin ensimmäinen aviopuoliso oli näyttelijä Laura La Plante ja toinen Marian Nixon, joka myös oli näyttelijä. Seiter jäi eläkkeelle 1954. Hän on saanut tähden Hollywood Walk of Famelle.


title: Ströömi

text: Ströömi on salmi Kustavissa, joka erottaa Kivimaan ja Vartsalan saaret toisistaan. Ströömin salmessa liikennöi Vartsalan lossi. Ströömi on kuvattuna Kustavin vaakunassa.


title: Mieletön raivo

text: Mieletön raivo () on vuonna 1982 ensi-iltansa saanut yhdysvaltalainen toimintakauhuelokuva. Elokuvan on ohjannut Michael Miller ja käsikirjoittanut Joseph Fraley. Pääosassa esiintyy Chuck Norris.


title: Mieletön raivo

text: Pienen texasilaiskylän sheriffi Dan Stevens saa tarkistettavakseen erään talon, jossa on kerrottu olevan häiriköintiä. Tilanne osoittautuu vakavaksi, kun paikalla Stevens huomaa erään ruumiin ja murhaajan olevan vielä talossa. Hän onnistuu pidättämään murhaajan, joka kuitenkin yrittää paeta poliisiautosta ja joutuu ammutuksi. Murhaaja viedään sairaalaan, jossa kolme lääkäriä koettavat saada hänet pysymään hengissä. Tohtori Spires päättää lopulta käyttää kehittämäänsä ruisketta, jolla tappajasta tulee haavoittumaton. Heidän tietämättään tappaja pakenee sairaalasta ja päätyy tappamaan kaikki kolme lääkäriä yksitellen. Stevensin tehtäväksi jää lopulta pysäyttää murhaaja.


title: Mieletön raivo

text: "Video-oppaassa" vuodelta 1994 Sam Inkinen kuvaili "Mieletöntä raivoa" häkellyttävän heikoksi antoi sille tähtien sijasta pommin, mikä vastaa sanallista arviota ”täysin kelvoton tekele”.


title: Karamanlit

text: Karamanli (myös "Qaramanli") oli turkkilaisperäinen suku, joka hallitsi Libyaa vuosina 1711–1835.


title: Karamanlit

text: Karamanin kaupungista peräisin oleva suku oli ilmeisesti saapunut Libyaan ensimmäisten janitsaarien mukana 1500-luvun lopulla. Dynastian perustaja Ahmed Karamanli otti vallan Tripolissa vuonna 1711, alisti Kyrenaikan ja Fezzanin vuosina 1713–1716 ja perusti valtion, joka oli vain muodollisesti Turkin sulttaanin alainen. Ahmedin kuoltua vuonna 1745 vallan peri hänen poikansa Muhammad, jota seurasivat Ali I vuonna 1754 ja Jusuf vuonna 1795.


title: Karamanlit

text: Karamanlien talous perustui kansainväliseen kauppaan ja merirosvoukseen. Monet valtiot maksoivat heille veroa vastineeksi vapaasta merenkulusta. Ali I:n aikana maa ajautui sisällissotaan, ja vuosina 1793–1795 se oli algerialaisten miehittämä. Jusuf Karamanli alisti sisämaan heimot, uhmasi turkkilaisten ja brittien laivastoja ja tuki Napoleonia vuoden 1799 Egyptin sodassa. Vuosina 1801–1805 hän kävi tappiollisen sodan Yhdysvaltoja vastaan.


title: Karamanlit

text: Napoleonin sotien jälkeen Euroopan suurvallat tekivät lopun barbareskivaltioiden merirosvouksesta. Ulkomailta saatujen tulojen loppuminen aiheutti talouskriisin, joka pakotti karamanlit nostamaan maan sisäisiä veroja ja tullimaksuja. Brittien ja ranskalaisten myöntämien lainojen takaisin maksua varten säädetty ylimääräinen vero johti laajaan kapinaan, jonka seurauksena Jusuf luovutti vallan pojalleen Ali II:lle vuonna 1832. Turkin laivasto palautti osmanien vallan Libyassa vuonna 1835, ja suvun viimeinen hallitsija karkotettiin Istanbuliin.


title: Kirka (vuoden 1969 albumi)

text: Kirka on samannimisen artistin albumi vuodelta 1969.


title: Kirka (vuoden 1969 albumi)

text:
A-puoli
B-puoli


title: Riian rautatieasema

text: Riian rautatieasema eli Riian keskus(rautatie)asema () on Latvian pääkaupunki Riiassa sijaitseva matkustajaliikenteen rautatieasema. Asema on Latvian rautateiden (Latvijas dzelzceļš, LDz) henkilöliikenteen keskeisin asema.


title: Riian rautatieasema

text: Riian rautatieasemalta liikennöi niin paikallis- kuin kaukojuniakin.Riika on eräs Baltian maiden rataverkkoja yhdistämään ja nopeuttamaan pyrkivän Rail Baltica -ratahankkeen keskeisimpiä asemia.


title: Ruanda-Urundi

text: Ruanda-Urundi oli Belgian vuosina 1916–1962 hallinnoima alue Keski-Afrikassa. Vuodesta 1916 vuoteen 1924 alue oli Belgian suoran sotilashallinnon alla. Vuonna 1924 alueesta muodostettin Kansainliiton mandaattialue ja vuonna 1946 Yhdistyneiden kansakuntien huoltohallintoalue. Vuonna 1962 alue jakautui itsenäistyneisiin Ruandan ja Burundin tasavaltoihin.


title: Ruanda-Urundi

text: Saksan keisarikunta liitti aikaisemmin itsenäiset Ruandan ja Burundin kuningaskunnat omiin siirtomaihinsa vuosina 1890 ja 1899. Virallisesti kuningashuoneet säilyttivät asemansa ja alueet suhteellisen itsenäisyytensä, ja niistä muodostettiin Saksan protektoraatteja eli suojelualueita (). Alueita hallinnoitiin osana Saksan Itä-Afrikkaa. Käytännössä alueella oleskelevien saksalaisten määrä oli hyvin vähäinen, eikä saksalaisten vaikutusvalta kasvanut missään vaiheessa kovin suureksi.


title: Ruanda-Urundi

text: Ensimmäisessä maailmansodassa Belgian Kongosta hyökänneet belgialaiset joukot valloittivat vuoristoisen Ruanda-Urundin alueen vuonna 1916. Versailles’n rauhansopimuksen mukaan Saksan Itä-Afrikan pääosa liitettiin Tanganjika-nimisenä Brittiläiseen imperiumiin. Belgian joukkojen hallussa ollut alue, josta käytettiin nimitystä Belgian miehittämät Itä-Afrikan alueet, jätettiin Belgian sotilashallinnon alaisuuteen. Vuonna 1924 alueesta muodostettin Kansainliiton mandaattialue Ruanda-Urundin nimellä. Mandaattialueen hallinnointi uskottiin Belgialle.


title: Ruanda-Urundi

text: Belgialaiset nojasivat saksalaisten lailla alueen hallinnossa paikallisiin rakenteisiin. He tukeutuivat maata jo ennen eurooppalaisten aikaa hallinneeseen tutsivähemmistöön, joka hallitsi enemmistönä olleita hutuja. Tuohon aikaan vallinneiden rotuteorioiden mukaisesti belgialaiset pyrkivät osoittamaan, että tutsit olivat rotuominaisuuksiltaan sekä fyysisesti että henkisesti hutujen yläpuolella, joten maan hallitseminen tuli luonnollisesti heidän osakseen. Belgialaiset myös jakoivat alueen väestön väestönlaskennat yhteydessä rotuominaisuuksien perusteella, ja kunkin asukkaan henkilötietoihin merkittiin heidän rotunsa.


title: Ruanda-Urundi

text: Kansainliiton hajoamisen jälkeen alueesta tuli Yhdistyneiden kansakuntien huoltohallintoalue vuonna 1946. Alue uskottiin edelleen Belgian hallintaan. YK:n peruskirjan mukaisesti Belgian olisi tullut kehittää aluetta poliittisesti, taloudellisesti, sosiaalisesti ja kulttuurisesti kohti itsenäisyyttä. Belgia kuitenkin katsoi, että alueen itsenäistyminen veisi vielä vuosikymmeniä. Käytännössä alueen kehittäminen jäi puolitiehen, ja sitä kehitettiin myös tavalla, joka ennen muuta vastasi Belgian etua.


title: Ruanda-Urundi

text: 1950-luvulla itsenäisyysvaatimukset alkoivat kuitenkin kasvaa Belgian Kongossa, ja Belgia joutui myöntämään, ettei pienellä maalla ollut riittävästi voimavaroja niin laajojen alueiden pitämiseksi hallinnassaan. Belgian Kongo itsenäistyi Kongon demokraattiseksi tasavallaksi vuonna 1960. Kaksi vuotta myöhemmin, 1. tammikuuta 1962 myös huoltohallintoalue saavutti itsenäisyytensä. Se jaettiin vanhojen kuningaskuntien rajojen perusteella kahteen osaan, jotka itsenäistyivät nimillä Ruanda ja Burundi.


title: Aouzoun kaistale

text: Aouzoun kaistale (myös "Aozoun") oli noin 100 km:n levyinen kiistelty alue Libyan ja Tšadin rajalla. Sen on uskottu sisältävän huomattavia uraaniesiintymiä. Aouzou (Aozou) on paikkakunta Tibestivuoristossa alueen länsiosassa.


title: Aouzoun kaistale

text:
Vuonna 1935 solmitussa Lavalin–Mussolinin sopimuksessa Ranska lupasi luovuttaa Italialle vuoden 1899 rajalinjan eteläpuolella sijainneen alueen, joka aikaisemmin oli kuulunut osmanien valtakuntaan. Maiden parlamentit hyväksyivät sopimuksen, mutta sen lopullinen ratifiointi jäi suorittamatta ja nykyisen rajan suuntainen Aouzoun kaistale säilyi Ranskan hallinnassa.
Rajalinja vahvistettiin Libyan itsenäistymisen (1951) jälkeen Ranskan ja Libyan välistä ystävyyssopimusta solmittaessa vuonna 1955.


title: Aouzoun kaistale

text: Sopimuksesta huolimatta Libya vaati Aouzoun kaistaletta yhä itselleen. Muammar Qaddafin armeija valtasi sen vuonna 1973. Tšadin joukot pakottivat libyalaiset vetäytymään vuonna 1987, ja vuoden 1989 rauhansopimuksessa maat päättivät ratkaista konfliktin rauhanomaisin keinoin. Vuonna 1994 Haagin kansainvälinen tuomioistuin tunnusti Tšadin vaatimusten mukaisen vuoden 1955 rajalinjan, joka käytännössä on ollut voimassa jo vuodesta 1919 lähtien.


title: Raivaajat (elokuva)

text: Raivaajat () on Jan Troellin vuonna 1972 ohjaama elokuva. Vilhelm Mobergin teoksiin perustuva, siirtolaistarinaan keskittyvä elokuva on jatko-osa vuonna 1971 ensi-iltansa saaneelle "Maastamuuttajat"-elokuvalle. Elokuva oli vuonna 1973 ehdolla parhaan vieraskielisen elokuvan Oscar-palkinnon saajaksi, ja samana vuonna se sai muun muassa Golden Globe ja Jussi-palkinnot.


title: Carl-Erik af Geijerstam

text: Carl-Erik af Geijerstam (1914–2007) oli ruotsalainen runoilija, esseisti ja kääntäjä. Hän syntyi Västmanlandissa mutta asui aikuisen ikänsä Uppsalassa. Hän otti osaa talvisotaan vapaaehtoisena.


title: Fashodan selkkaus

text: Fashodan selkkaus oli Ranskan ja Britannian välinen konflikti vuonna 1898. Sen taustalla oli maiden välinen kilpailu siirtomaista Afrikassa. Ranskalaisten tavoitteena oli luoda yhteys mantereen poikki Ranskan Länsi-Afrikasta Ranskan Somalimaahan. Britannia puolestaan vaati itselleen Niilin laaksoa.


title: Fashodan selkkaus

text: Konfliktin seurauksena maat joutuivat sodan partaalle. Lopulta ranskalaiset antoivat periksi ja vetivät joukkonsa pois marraskuussa 1898.


title: Fashodan selkkaus

text: Herbert Kitchenerin komentama brittiläis-egyptiläinen armeija oli vuonna 1898 edennyt Niilin vartta etelään valloittamaan takaisin Sudania, joka oli joutunut mahdistikapinallisten käsiin. Hän voitti kapinalliset Omdurmanin taistelussa. Kaksi viikkoa voiton jälkeen Kitchener sai ilmoituksen siitä, että Fashodaan ylempänä Niilin varrella oli ilmaantunut eurooppalainen sotajoukko, joka oli tosin hänen armeijaansa pienempi. Kyseessä oli kapteeni Jean-Baptiste Marchandin johtama ranskalainen retkikunta, joka oli vallannut heinäkuussa 1898 nykyisen Etelä-Sudanin Ylä-Niilin osavaltiossa sijainneen Fashodan linnoituksen (nykyinen Kodok). Kitchenerin joukot etenivät samaan aikaan kohti etelää ja kohtasivat ranskalaiset syyskuussa Fashodassa.


title: Fashodan selkkaus

text: Marchand oli paikalla Ranskan ulkoministeri Gabriel Hanotauxin sinne lähettämänä. Hanotauxin tavoitteena oli sopupolitiikka Euroopassa ja Ranskan alueellisen laajentumisen suuntaaminen siirtomaihin. Afrikassa tavoite oli laajentaa Ranskan aluetta Atlantin valtamereltä mantereen itärannikolle. Sinne päästäkseen Ranska pyrki saamaan tukikohtia Niilin varrelta. Hanotaux tiesi tämän johtavan kiistoihin Britannian kanssa, mutta hän halusi tarkoituksellisesti uhmata sitä.


title: Fashodan selkkaus

text: Brittien ja ranskalaisten kohdatessa ranskalaiset olivat nostaneet linnoituksen yläpuolelle trikolorinsa. Kitchener vaati Marchandia laskemaan lippunsa, mihin tämä ei suostunut vaikka Kitchener varoitti ranskalaisten toimien voivan johtaa sotaan maiden välillä. Kiista muuttui lopulta diplomaattiseksi. Hanotauxin jälkeen kesäkuussa 1898 Ranskan ulkoministeriksi oli noussut Théophile Delcassé. Delcassén vaihtoehdot olivat vähissä. Hän joko antaisi periksi brittien vaatimuksille vahingoittaen Ranskan mainetta tai johtaisi maansa sotaan, johon sen sotavoimat olivat valmistautumattomia etenkin laivaston osalta. Parhaillaan käynnissä ollut Dreyfusin tapaus lisäsi lisäksi sisäistä epätasapainoa maassa. Esimerkiksi brittien Pariisin suurlähettiläs pelkäsi tämän voivan johtaa mielettömiin päätöksiin ranskalaisten taholta. Ranskalaiset päättivät lopulta antaa briteille kokonaan periksi. Marchand sai 3. marraskuuta 1898 käskyn laskea lippunsa ja tyhjentää linnoitus. Seuraavana vuonna Ranska ja Britannia tekivät sopimuksen, jolla Britannia tunnusti Ranskan siirtomaavallan Marokossa ja Länsi-Afrikassa, kun taas Ranska luopui tavoitteistaan Egyptissä ja Sudanissa.


title: Fashodan selkkaus

text: Ranskalaisille diplomaattinen tappio oli suuri nöyryytys ja se johti maassa voimakkaaseen brittiläisvihamielisyyteen. Maata vihattiin seuraavien vuosien ajan jopa enemmän kuin Saksaa. Kansallismieliset piirit puhuivat sodasta Britanniaa vastaan, mutta Delcassén onnistui ulkoministeriön johdossa estää tällainen kehitys. Hän halusi hyvät suhteet Britanniaan luodakseen tämän ja Venäjän kanssa liittouman Saksaa vastaan. Poliittinen kehitys johtikin lopulta Entente cordialen syntyyn.


title: Dongola (Sudanin kaupunki)

text: Dongola (myös "Dunqula") on kaupunki Sudanissa Niilin länsirannalla. Se on maan pohjoisen osavaltion keskus. Erotuksena muinaisesta Dongolasta kaupungista käytetään nimitystä ”Uusi Dongola”. Asukkaita on 13 500 henkeä (vuonna 2010).


title: Dongola (Sudanin kaupunki)

text: Uusi Dongola on perustettu 1800-luvun alussa. Sieltä oli kotoisin Sudanin uskonnollinen ja poliittinen johtaja Muhammad Ahmad al-Mahdi. Asukkaat ovat nubialaisia ja šaqija-arabeja. Kaupungista on maantieyhteydet Khartumiin ja Wadi Halfaan.


title: Dongola (muinainen kaupunki)

text: Dongola on muinainen kaupunki Niilin itärannalla nykyisessä Sudanissa. Erotuksena 1800-luvun alussa perustetusta uudesta Dongolan kaupungista siitä käytetään nimitystä ”Vanha Dongola”.


title: Dongola (muinainen kaupunki)

text: Dongola oli samannimisen Nubian alueen, keskiaikaisen Mukurran kuningaskunnan ja sitä seuranneen Dongolan muslimiruhtinaskunnan pääkaupunki. Dongolan ruhtinaskunta oli 1500-luvulta 1800-luvun alkuun saakka Sennarin vasallivaltio. Egyptiläiset valtasivat alueen vuonna 1820.


title: Dongola (muinainen kaupunki)

text: Kaupunki mainitaan ensimmäisen kerran 600-luvulla. 900–1200-luvuilla se oli kaupan ja käsityöammattien keskus, jossa asui kymmeniä tuhansia ihmisiä. Dongolasta on säilynyt linnoituksen, freskoin koristeltujen kirkkojen ja asuintalojen jäännöksiä. Puolalainen arkeologiryhmä jatkaa lähellä sijainneen pyhän kolminaisuuden luostarin kaivauksia.


title: Dongola

text: Dongola tarkoittaa seuraavia asioita:


title: Tom Cleverley

text: Thomas William "Tom" Cleverley (s. 12. elokuuta 1989 Basingstoke) on englantilainen jalkapalloilija, pelipaikaltaan keskikenttäpelaaja. Hän edustaa Englannin valioliigassa pelaavaa Evertonia.


title: Tom Cleverley

text: Cleverley siirtyi Manchester Unitedin alle 18-vuotiaiden joukkueesta seuran edustusjoukkueeseen kesällä 2008. Kevätkauden 2009 hän oli lainasopimuksella Ykkösliigassa pelanneessa Leicesterissä, jossa teki 15 ottelussa kaksi maalia. Seuraavan kauden hän vietti lainalla Watfordissa tehden 33 Mestaruussarjan ottelussa 11 maalia. Kaudella 2010–2011 hän oli lainalla Valioliigan Wiganissa. Ensimmäisen valioliigaottelunsa hän pelasi Sunderlandia vastaan syyskuussa 2010 ja ensimmäisen pääsarjamaalinsa hän teki West Hamia vastaan saman vuoden marraskuussa. Hän pelasi Wiganissa kaikkiaan 25 valioliigaottelua ja teki neljä maalia.


title: Tom Cleverley

text: Cleverley debytoi Manchester Unitedin ykkösjoukkueessa voittoisassa FA Community Shield -ottelussa elokuussa 2011. Ensimmäisen valioliigaottelunsa Unitedissa hän pelasi West Bromwichia vastaan kauden avauskierroksella. Ensimmäisen europelinsä hän pelasi Eurooppa-liigassa AFC Ajaxia vastaan helmikuussa 2012. Hän oli suurimman osan kaudesta sivussa jalkavammojen vuoksi ja pelasi kaikkiaan vain kymmenen valioliigaottelua.


title: Tom Cleverley

text: Cleverley pelasi Unitedin mestaruuteen päättyneellä kaudella 2012–2013 kaikkiaan 22 valioliigaottelua, joissa teki kaksi maalia. Ensimmäisen Mestarien liigan ottelunsa hän pelasi CFR Cluj'ta vastaan lokakuussa 2012. Hän pelasi kauden aikana yhteensä viisi Mestarien liigan ottelua. Elokuussa 2013 hän voitti toistamiseen Community Shieldin. Hän pelasi kaudella 2013–2014 kaikkiaan 22 valioliigaottelua ja neljä ottelua Mestarien liigassa. Elokuussa 2014 hän pelasi viimeisen ottelunsa Unitedissa valioliigapelissä Sunderlandia vastaan.


title: Tom Cleverley

text: Cleverley siirtyi syyskuun 2014 alussa loppukaudeksi lainalle Aston Villaan. Hän pelasi seurassa 31 valioliigaottelua, joissa teki kolme maalia. FA Cupissa hän pelasi kaikki Villan kuusi ottelua mukaan lukien tappiollisen loppuottelun Arsenalia vastaan.


title: Tom Cleverley

text: Cleverley siirtyi ilmaissiirrolla Valioliigan Evertoniin kesällä 2015. Hän oli heti syksyllä lähes kaksi kuukautta sivussa jalkavamman vuoksi. Hän pelasi kaudella 2015–2016 kaikkiaan 22 valioliigaottelua, joissa teki kaksi maalia. FA Cupissa ja liigacupissa hän pelasi tappiollisissa välieräotteluissa.


title: Tom Cleverley

text: Cleverley pelasi Englannin alle 21-vuotiaiden maajoukkueessa kaksi ottelua ikäluokan EM-kilpailuissa 2011. Hän pelasi kaikki neljä ottelua Britannian joukkueessa Lontoon olympialaisissa 2012.


title: Tom Cleverley

text: Ensimmäisen ottelunsa Englannin A-maajoukkueessa Cleverley pelasi ystävyysottelussa Italiaa vastaan elokuussa 2012. Ensimmäisen arvokilpailujen karsintaottelunsa hän pelasi Moldovaa vastaan saman vuoden syyskuussa. Hän on pelannut kaikkiaan 13 maaottelua, joista seitsemän MM-karsintaotteluja. Viimeisimmän maaottelunsa hän on pelannut marraskuussa 2013 ja maajoukkueringissä hän on viimeksi ollut kesäkuussa 2015.


title: Virungavuoret

text: Virungavuoret ovat vuorijono Afrikassa, Ruandan, Ugandan ja Kongon demokraattisen tasavallan rajalla. Vuoristo koostuu kahdeksasta sammuneesta, ehkä lepäävästä tulivuoresta, joista 4 507 metrin korkuinen Karisimbi on korkein. Viimeinen purkaus on tapahtunut vuonna 8050 eaa.


title: Virungavuoret

text: Virunga kuuluu Unescon maailmanperintöluetteloon. Siellä on Virungan kansallispuisto, joka kattaa 790 000 hehtaaria. Se rajoittuu Ugandan Rwenzorivuorten kansallispuistoon, jonka pinta-ala on 99 600 hehtaaria, Ruandan Parc National des Volcansiin, jonka pinta-ala on 15 000 hehtaaria, ja sivuaa muutamia kilometrejä Ugandan Mgahingan kansallispuistoa, jonka laajuus on 2 900 hehtaaria.


title: Virungavuoret

text: Täällä elää 86 nisäkäslajia. Suurimpia niistä ovat vuorigorilla ("Gorilla beringei beringei"), kafferipuhveli ("Syncerus caffer"), kirjoantilooppi ("Tragelaphus scriptus") ja afrikannorsu ("Loxondata africana"). Alueella eläviä apinalajeja ovat kultamarakatti ("Cercophithecus kandti") ja sinimarakatti ("Cercopithecus mitis").


title: Nokia C6

text: Nokia C6 voi tarkoittaa seuraavia:


title: Koiravaljakkoajo talviolympialaisissa 1932

text: Koiravaljakkoajo järjestettiin näytöslajina vuoden 1932 talviolympialaisissa 6. – 7. helmikuuta Lake Placidissa, Yhdysvalloissa. Tapahtumia oli vain yksi, johon osallistui viisi urheilijaa Kanadasta ja seitsemän urheilijaa Yhdysvalloista. Kilpailu toteutettiin  New England Sled Dog Clubin säännöillä. Kilpailussa käytiin kaksi erää, joista kummankin aika laskettiin yhteen. Lyhimmän ajan saanut voitti kilpailun. Reittinä oli 40,5 km pitkä rata. Valjakkoa kohden piti olla kuusi koiraa. Tämä oli ensimmäinen ja toistaiseksi ainoa kerta kun koiravaljakkoajo oli mukana olympialaisten ohjelmassa. Eva Seeley oli ainoa nainen, joka osallistui kilpailuun.


title: Otto Huhtanen

text: Otto Huhtanen (12. kesäkuuta 1891 Säiniö, Viipurin mlk. – 17. joulukuuta 1978 Riihimäki) oli suomalainen vapaapainija ja kreikkalais-roomalaisen tyylin painija. Hän voitti vapaapainissa ammattilaisten maailmanmestaruuden Saksassa vuonna 1921. Hänen lempinimensä oli "Kannaksen Karhu". Huhtanen saavutti kreikkalais-roomalaisen tyylin amatööripainissa sarjan yli 82,5 kg SM-pronssia vuonna 1917 Helsingin Atleettiklubin edustajana. Huhtanen on haudattu Lappeenrantaan, Lepolan hautausmaalle.


title: Elämä pieninä palasina

text: Elämä pieninä palasina on Maukka Perusjätkän tupla-albumi, joka julkaistiin 7.9.2011. Albumilla on kaksi CD:tä. Ensimmäinen sisältää uusia kappaleita ja toinen vanhoja kappaleita uusina live- ja studioversioina.


title: Lelumuseo

text: Lelumuseo on museo, joka esittelee leikkikalujen, pelien tai nukkejen historiaa. Suomen lelumuseot ovat säätiöiden tai yksityisten henkilöiden omistamia ja ylläpitämiä.


title: Rasputin (täsmennyssivu)

text: Rasputin voi tarkoittaa muun muassa seuraavia:


title: Se on vain rokkia

text: Se on vain rokkia on Kari Peitsamon kokoelma-albumi, joka julkaistiin 17.8.2011. Levy on Peitsamon järjestyksessään 60. albumi.


title: Se on vain rokkia

text: Kokoelma sisältää valikoituja kappaleita Peitsamon Rocket Recordsille vuosina 2007-2011 tekemistä levytyksistä. Mukana on sekä sooloesityksiä, että Skootterin, Riston ja Road Hogsin kanssa tehtyjä äänityksiä. Bonuksena kokoelmalla on neljä kokonaan uutta levytystä, sekä ennen julkaisematon bändilevy 1990-luvun puolivälistä.


title: Enkelikoira

text: Enkelikoira on Helena Meripaaden 2002 julkaistu romaani. Kirja on kolmas Koirahullun päiväkirja-sarjan kirja.


title: Mohammed Abdellaoue

text: Mohammed Abdellaoue (s. 23. lokakuuta 1985 Oslo) on norjalainen entinen jalkapalloilija, pelipaikaltaan hyökkääjä.


title: Eufemia Khalkedonilainen

text:
Pyhä suurmarttyyri Eufemia Kaikkienylistämä Khalkedonilainen on keisari Diocletianuksen hallituskaudella (284-305) Khalkedonissa elänyt ja uskonsa tähden kidutettu suurmarttyyri. Hän koki martyyrikuoleman noin vuonna 304. Häntä kidutettiin erittäin julmalla tavalla ja lopuksi heitettiin petojen eteen. Pyhä Eufemia teki ihmeen kotikaupungissaan järjestetyssä Neljännessä yleisessä kirkolliskokouksessa, jonka kautta monofysiittien eksytys tuomittiin harhaopiksi.
Ortodoksinen kirkko muistelee tätä suurmarttyyria vuosittain syyskuun 16. päivänä ja hänen tekemänsä ihmeen heinäkuun 11. päivänä.


title: Carl Johan Slotte

text: Carl Johan Slotte (20. tammikuuta 1827 Alaveteli – 5. marraskuuta 1903 Alaveteli) oli talonpoikaissäädyn puhemies viisillä Suomen suuriruhtinaskunnan valtiopäivillä eli useammin kuin kukaan muu henkilö.


title: Carl Johan Slotte

text: Slotten vanhemmat olivat talollinen ja laivuri Johan Eerikinpoika Hauki eli Slotte ja Greta Abrahamintytär Slotte. Hän opiskeli lukemista ja kirjoittamista pari kuukautta Kokkolassa, mutta hankki muuten oppinsa mm. lakiasioista omin päin. Jo 20-vuotiaana hän rakensi myllyn ja toimi sitten myllärinä kuusi vuotta. Hän harjoitti myös sahaustoimintaa, perusti Alavetelin ensimmäisen meijerin ja kansakoulun ja otti käyttöön uudenaikaisia maanviljelysmenetelmiä. Vuonna 1856 hänestä tuli laamannioikeuden ja 1871 kihlakunnanoikeuden lautamies sekä 1867 kunnallislautakunnan ja 1871 kuntakokouksen puheenjohtaja.


title: Carl Johan Slotte

text: Valtiopäivämiehenä Slotte toimi pitkään, 1863–1900, säätynsä varapuhemieheksi hänet valittiin ensimmäisen kerran 1872 ja sitten puhemieheksi vuodesta 1877 viisi kertaa. Ansioistaan hän sai 1878 kultaisen mitalin. Pidettyään vuoden 1891 valtiopäivien avajaisissa rohkean puheen maan valtiollisesta asemasta häntä ei kuitenkaan enää seuraavilla valtiopäivillä kutsuttu talonpoikaissäädyn puhemieheksi.


title: Carl Johan Slotte

text: Slotten ensimmäinen puoliso vuodesta 1847 oli Anna Elisabet Varila (1829–1883) ja toinen vuodesta 1884 Maria Johanna Erwast (1848–1923). Slotten ja Warilan poika opettaja Alexander Slotte (1861–1827) toimi "Hufvudstadsbladetin" tunnettuna kirjallisuus- ja teatteriarvostelijana 1890–1907 ja julkaisi näytelmiä sekä runokokoelman "Sånger och syner".


title: Jens Riska

text: Jens Riska (s. 8. maaliskuuta 1989) on suomalainen salibandyn pelaaja. Hän pelasi salibandyliigassa Esport Oilersin ja TPS:an joukkueissa. Hän pelasi Suomen alle 19-vuotiaiden maajoukkueessa, joka sai MM-pronssia 2007. 2012 Riska oli Suomen B-maajoukkueen mukana voittamassa MM-hopeaa opiskelijoiden MM-kisoissa Prahassa, Tšekissä. Yhteensä Riska pelasi Salibandyliigassa 8 kautta.


title: Jens Riska

text: Riska pelasi myös jääkiekkoa A-juniori-ikäiseksi.


title: Pizza-Online.fi

text: Pizza-Online.fi on Suomessa toimiva valtakunnan kattava verkossa toimiva pizzapalvelu. Online-ravintoloita verkkopalvelulla on 1 060 kappaletta ja rekisteröityneitä asiakkaita yli 400 000. Yritys aloitti toimintansa vuonna 2008, ja sen perusti ohjelmistoyritys SLM Finland. Pizza-Online myytiin Delivery Hero-yritykselle keväällä 2012.


title: Pizza-Online.fi

text: Pizza-onlinen sivuston kautta on mahdollista tilata ruokaa kotiinkuljetuksena tai noutona ravintolasta. Yritys on myös sponsoroinut Heikki Kovalaista.


Luettelo Suomesta löydetyistä meteoriiteista


text:
Suomesta on löydetty tähän mennessä 14 meteoriittia, joista kuuden on nähty putoavan. Löydetyt meteoriitit ovat olleet kivimeteoriitteja sekä yksi rautameteoriitti Toukokuussa 2017 ulkoilija teki Suomen ensimmäisen rautameteoriittilöydön. Myöhemmin on löydetty kaksi kappaletta lisää jotka osoittavat alueelle pudonneen rautameteoriittisateen, joita Euroopasta tunnetaan entuudestaan viisi.
Turun meteoriitti on alkuperäisestä meteoriitista tutkittavaksi lähetetty näyte. Pääosa tuhoutui Turun palossa 1827.


title: Koirista parhain

text: Koirista parhain on Helena Meripaaden vuonna 2001 julkaistu romaani. Kirja on toinen osa Koirahullun päiväkirja -sarjaa.


title: Koirista parhain

text: Kirjan päähenkilö on 12-vuotias Ulla, joka omistaa 9,5 kuukauden ikäisen belgianpaimekoira Daran.


title: Apapane

text: Apapane ("Himatione sanguinea") on peippojen heimoon kuuluva varpuslintulaji. Laji esiintyy ainoastaan Havaijilla, jossa se on kotoperäinen laji. Linnun kirkkaanpunaiset sulat olivat aikoinaan hyvin suosittuja ja niitä käytettiin Havaijin ylhäisön vaatteiden koristeina. Apapane muodostaa pieniä ryhmiä kerätessään ravintoa ʻōhiʻa lehua-puista. Linnut toimivat samalla myös puiden pölyttäjinä.


title: Apapane

text: Apapanea pidetään aktiivisena laululintuna. Koirailla on tunnistettava laulukuvio ja ne laulavat kaikkina vuorokaudenaikoina. Se koiras, jonka kutsuhuuto on voimakkain, saa naaraan huomion. Parinmuodostuksen jälkeen molemmat osallistuvat pesänrakentamiseen. Koiras laulaa hautomisaikana jatkuvasti, mutta naaras ei laula lainkaan. Koiraan laulu pitää muut koiraat etäällä pesäpuusta. Apapanella on kaksi lentokuviota: suora ja ympyränmuotoinen.


title: Teemu Pallonen

text: Teemu Santeri Pallonen (s. 22. marraskuuta 1975) on suomalainen ristikonlaatija. Hän on koulutukseltaan yhteiskuntatieteiden maisteri, pääaineenaan yhteiskuntamaantiede. Täysipäiväiseksi ristikonlaatijaksi hän siirtyi syyskuussa 2001 Sanaris Oy:n tarjottua tähän mahdollisuuden.


title: Teemu Pallonen

text: Pallonen ei itse piirrä ristikoitaan. Hänen ensimmäinen laatimuksensa julkaistiin Ilta-Sanomissa 13.1.1996. Hänen tehtäviään julkaistaan lisäksi mm. Maaseudun Tulevaisuudessa, Metrossa, Pellervossa, Suomen Kuvalehdessä, AKT-lehdessä, Taloustaidossa ja Pelikaani-ristikkolehdissä.


title: Teemu Pallonen

text: Pallonen laati vuonna 2005 kaikkiaan 614 ristikkoa ja hänen ristikkojensa arvioitu kokonaismäärä vuoden 2019 alussa on yli 10 000. Hän on myös Ilta-Sanomien ja Sanaristikkoseura Sanaseppojen järjestämän ristikonratkonnan SM-kisan viisihenkisen laadintatiimin jäsen. Ennen laadintauraa ja vielä sen aikanakin hän otti osaa ristikonratkonnan SM-kisoihin kilpailijana. Paras sijoitus oli viides tila.


title: RN Bolzano (1932)

text: RN Bolzano () oli Regia Marinan eli Italian kuningaskunnan laivaston toisen maailmansodan aikana palvellut Trento-luokan risteilijä. Sen köli laskettiin 11. kesäkuuta 1930 ja alus laskettiin vesille 31. elokuuta 1932.


title: RN Bolzano (1932)

text: Alus tilattiin osana vuosien 1929-1930 laivasto-ohjelmaa. Sen suunnittelussa palattiin suureen nopeuteen ja siten keveämpään panssarointiin kuin aiemmissa Trento-luokan aluksissa. Voidaankin sanoa aluksen olevan tilajaoltaan uusitulle ja vakaudeltaan parannetulle Trento-luokan rungolle valmistettu, Zara-luokan mukaisesti aseistettu ja kansirakenteiltaan kuten "Pola". Suoja oli muuten sama kuin muissa Trento-luokan aluksissa, mutta se päättyi jo A-tornin kohdalla.


title: RN Bolzano (1932)

text: Aluksen kattilat toimivat suuremmassa paineessa kuin edeltäjänsä, mikä mahdollisti niiden vähentämisen ja siten kone- ja kattilahuoneiden uudelleen sijoittelun. Kuusi kattilaa kahteen etummaiseen kattilahuoneeseen ja neljä kattilaa kahteen takimmaiseen kattilahuoneeseen. Keskilaivaan sijoitettu katapultti ja lentokonesuoja pakottivat takimmaisten kattiloiden savuhormien taittamisen savuhormien välisen tilan kasvattamiseksi. Sähköntarve oli 1080 kW, mikä vastasi Zara-luokan aluksia. Koeajoissa alus saavutti 36,81 solmun nopeuden, mihin käytettiin 173772 hevosvoimaa aluksen uppouman ollessa 10847 tonnia.


title: RN Bolzano (1932)

text: 1930-luvun lopulla aluksen kaksi takimmaista kaksiputkista 100 millimetrin tornia korvattiin kahdella kaksiputkisella 37 millimetrin tykillä. Vuonna 1942 13,2 millimetrin ilmatorjuntatykit korvattiin neljällä 20 millimetrin ilmatorjuntatykillä.


title: RN Bolzano (1932)

text: "Bolzano" osallistui vuoteen 1939 saakka normaaliin rauhanajan laivastopalvelukseen laivaston osana. Sodan puhjetessa Euroopassa alus liitettiin 2. laivueen 3. risteilijäviirikköön. Sen ensimmäisenä operaationa oli 11.-12. kesäkuuta 1940 välisenä yönä suojata miinoitteiden laskua. Alukseen osui 9. heinäkuuta kolme kranaattia Calabrian taistelussa, mutta se ei kärsinyt merkittäviä vaurioita lukuun ottamatta peräsimen tilapäistä toimimattomuutta.


title: RN Bolzano (1932)

text: Vaurioiden korjaamisen jälkeen alus osallistui vuoden 1940 lopulla lukuisiin yrityksiin Britannian Välimeren laivaston kohtaamiseksi muun muassa se kohtasi marraskuussa "HMS Renownin". Helmikuussa 1941 alus oli laivaston mukana etsimässä Genovaa tulittaneita liittoutuneiden aluksia.Vuoden 1941 lopun alus suojasi Pohjois-Afrikan ja Italian välillä matkanneita joukkojenkuljetussaattueita. Se myös osallistui Matapanin taisteluun.


title: RN Bolzano (1932)

text: Alus oli elokuussa laivasto-osaston mukana, joka pyrki estämään "HMS Manxmanin" pääsyn Maltalle sekä tulittamaan Sardinian lentokenttää. Paluumatkalla 24. elokuuta Messinansalmen pohjoispäässä Britannian kuninkaallisen laivaston sukellusveneen "HMS Triumphin" laukaisema torpedo vaurioitti alusta, mutta hinaajien avustamana vaurioitunut alus pääsi Messinaan. Alus oli kolme kuukautta korjattavana, jona aikana siihen osui pommi ilmahyökkäyksessä.


title: RN Bolzano (1932)

text: Elokuussa 1942 alus pyrki estämään operaatio Pedestalin saattueen pääsyn Maltalle, mutta risteilijät määrättiin palaamaan satamaan ennen liittoutuneiden kohtaamista. Paluumatkalla sukellusvene "HMS Unbrokenin" laukaisema torpedo osui13. elokuuta alukseen Aeoliansaaren edustalla. Osuman seurauksena aluksella syttyi tulipalo, mikä pakotti täyttämään ammusvarastot vedellä. Alus ajettiin uppoamisen estämiseksi läheisen Panarean rantaan. Aluksen nosto vei kuukauden, minkä jälkeen se hinattiin Napoliin korjattavaksi. Se siirrettiin edelleen La Speziaan korjattavaksi, minä aikana ehdotettiin aluksen muuttamista risteilijätukialukseksi. Tällöin alukselle olisi rakennettu lentokansi takimmaisesta savuhormista keulaan, mikä olisi poistanut kansirakenteet lähes täysin. Italian antautuminen teki suunnitelman toteuttamisesta tarpeettoman. Antautumisen jälkeen saksalaiset valtasivat aluksen. Se upposi 21. kesäkuuta 1944 minisukellusveneiskussa La Spezian satama-altaaseen. Hylky romutettiin sodan jälkeen.


title: Google Profiles

text: Google Profile(s), eli Google-profiili on profiili jonka kuka tahansa Googlen palveluihin rekisteröitynyt voi luoda. Google-profiiliin voi lähettää Google Buzzin avulla sisältöä, sekä tietoja itsestään. Oletuksena profiili näkyy Googlen hakutuloksissa. Profiilissa esiinnytään omalla nimellä.


title: Google Profiles

text: Google Plus -palvelun avauduttua vuonna 2011, Google-profiilit yhdistyivät automaattisesti palveluun.


title: Keilailu kesäolympialaisissa 1988

text: Keilailu järjestettiin näytöslajina vuoden 1988 kesäolympialaisissa 18. syyskuuta Royal Bowling Centerissä Soulissa, Etelä-Koreassa. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa. Tapahtumia oli kaksi. Miehille ja naisille järjestettiin kummallekin yksinkilpailu. Mukana oli yhteensä 24 osanottajaa 21 eri maasta. Osanottajista miehiä ja naisia kumpiakin oli 12.


title: Vampyyripäiväkirjat (3. tuotantokausi)

text: Amerikkalaisen fantasia-kauhutelevisiosarjan Vampyyripäiväkirjat kolmatta tuotantokautta alettiin esittää Yhdysvalloissa The CW -kanavalla 15. syyskuuta 2011 alkaen. Sarjan tuottaja Julie Plec mainitsi haastattelussa kauden olevan "Alkuperäisten vuosi".


title: Vampyyripäiväkirjat (3. tuotantokausi)

text: Kolmannella kaudella selviää lisää tietoa Klausista sekä muista alkuperäisistä vampyyreistä. Myös Klausin motiivit Stefanin puolelleen värväämisestä paljastuvat. Stefan häilyy pimeän puolen rajamailla ja Damon ja Elena kamppailevat syyllisyytensä kanssa. Jeremyn haamut menneisyydestä kantavat mukanaan voimakasta viestiä, jolla on vahva vaikutus tämän ja Bonnien suhteeseen. Carolinen ja Tylerin välien lämmetessä heidän perheidensä välit viilenevät.


title: Vampyyripäiväkirjat (3. tuotantokausi)

text: Toisen kauden viimeisen jakson ("As I Lay Dying") ja kolmannen kauden välille sijoittuu tuntematon määrä viikkoja, jopa kuukausia. Oletettavasti kolmannen kauden tapahtumat kuitenkin alkavat vuoden 2010 elokuussa, jolloin on Elenan syntymäpäivä ja hän aloittaa seniorivuotensa Mystic Falls High Schoolissa. Kolmas kausi kestää tiettävästi kaksi kuukautta ja päättyy lokakuuhun.


title: Vampyyripäiväkirjat (3. tuotantokausi)

text: Sarjan päähenkilökokoonpano pysyy samana aikaisempiin kausiin verrattuna; edellisten kausien pääosanäyttelijät palaavat kaikki vanhoihin rooleihinsa.


title: Vampyyripäiväkirjat (3. tuotantokausi)

text: David Gallagher on valittu näyttelemään Klausia pakenevaa ihmissusi Ray Suttonia Lilly Robersonin näytellessä Tylerin uutta ihastusta Sofieta. Australialainen näyttelijätär Claire Holt näyttelee Rebekahia, kaunista vampyyriä, joka tutustui Stefaniin tämän vielä nauttiessa ihmisverta. Sebastian Roché esittää vampyyrinmetsästäjää, joka on myös Klausin isäpuoli sekä muun alkuperäisen perheen luoja ja isä.


title: Vampyyripäiväkirjat (3. tuotantokausi)

text: Pääroolit


title: Vampyyripäiväkirjat (3. tuotantokausi)

text: Vierailevat


title: Vampyyripäiväkirjat (3. tuotantokausi)

text: 26. huhtikuuta 2011 The CW ilmoitti, että "Vampyyripäiväkirjoja" jatketaan kolmannelle tuotantokaudelle. 19. toukokuuta 2011 kun The CW:n kauden 2011-12 aikataulu paljastettiin, julkaistiin tieto että "Vampyyripäiväkirjat" saa pitää Yhdysvalloissa torstai-illan esitysajankohdan. Kevin Williamson, Julie Plec, Leslie Morgenstein ja Bob Levy ovat sarjan tuottajia kolmannella tuotantokaudella,


title: Vampyyripäiväkirjat (3. tuotantokausi)

text: Kolmannen tuotantokauden ensiesitys on Yhdysvalloissa torstaina, 15. syyskuuta 2011.


title: Telinevoimistelun maailmanmestaruuskilpailut 2011

text: Vuoden 2011 telinevoimistelun maailmanmestaruuskilpailut järjestettiin Tokiossa, Japanissa 7.–16. lokakuuta. Kilpailupaikkana toimi Tokyo Metropolitan Gymnasium. Tokiossa kilpailtiin otteluissa, telinekohtaisissa kilpailuissa ja joukkuekilpailuissa. MM-kilpailujen siirtämistä muualle harkittiin isäntämaassa saman vuoden maaliskuussa tapahtuneen luonnonkatastrofin ja sitä seuranneen ydinvoimalaonnettomuuden jälkeen, mutta kisat päätettiin pitää Japanissa.


text: Tokion MM-kilpailut toimivat myös ensimmäisenä varsinaisena karsintakilpailuna Lontoon vuoden 2012 kesäolympialaisiin. Joukkuekilpailun alkukilpailun kahdeksan parasta maata varmistivat olympiamaapaikan. Telinekohtaisten finaalien mitalistit saivat henkilökohtaisen olympiapaikan, mikäli heidän edustamansa maa ei yltänyt joukkuekilpailun finaaliin, ja mikäli he saavuttivat myös muilla telineillä (miehet kahdella, naiset yhdellä) 85 % kaikkien telineelle osallistuneiden kilpailijoiden pistekeskiarvosta.


text: Japanin Kōhei Uchimura voitti ensimmäisenä voimistelijana MM-kilpailujen historiassa ottelun maailmanmestaruuden kolmannen kerran peräkkäin.


text: Tulokset:


text: Suomi lähetti Tokion MM-kilpailuihin kolme mies- ja kolme naisvoimistelijaa. Kahdella telineellä kilpaillutta Tomi Tuuhaa lukuun ottamatta kaikki suomalaiset kilpailivat otteluissa.


text: Naisten joukkueesta parhaiten neliottelussa sijoittui 106. sijallaan Annika Urvikko, joka oli paras suomalaisnainen myös hypyssä ja eritasonojapuilla. Reeta Pietilä oli puomilla ja permannolla suomalaisista vahvin, mutta eritasonojapuilla hän jäi vaatimattomiin pisteisiin 8,800 jääden neliottelussa sekä Urvikon että Rosanna Ojalan taakse. Pietilän 73. sija puomilla oli sijoituksen perusteella suomalaisnaisten paras kisasuoritus, jonka lisäksi kolmikosta sadan parhaan jokkoon ylsi vain Urvikko eritasonojapuiden 97. sijallaan. Urvikon neliottelun sijoitus takasi Suomelle mahdollisuuden lähettää yksi naisvoimistelija jatkokarsintaan, jossa jaettiin henkilökohtaisia paikkoja Lontoon kesäolympialaisiin. Jatkokarsinnassa tammikuussa 2012 kilpaillut Urvikko lunasti olympiapaikan.


text: Miesten joukkueesta kuusiotteluun osallistunut Sami Aalto loukkaantui ensimmäisen telineensä, renkaiden, alastulossa ja joutui keskeyttämään. Heikki Niva suoritti ottelun loppuun asti sijoittuen 120:nneksi. Tomi Tuuha voimisteli vain kahdella telineellä. Hypyssä hän oli kahden hypyn karsinnan 26:s, joka sijoituksena oli Suomen joukkueen paras näissä kilpailuissa. Tuuhan ensimmäinen hyppy, tsukahara 2,5 kierteellä sujui hyvin, ja hän sai hypystä 15,900 pistettä. Toisen hypyn, urhovoltin kahdella kierteellä, alastulo epäonnistui. Toisesta hypystään Tuuha sai vain 14,466 pistettä, jolloin keskiarvoksi muodostui 15,183 pistettä. Suomen miesvoimistelijat eivät selviytyneet Lontoon kesäolympialaisten jatkokarsintaan.


title: Denbighshire

text: Denbighshire () on kreivikunta ja yksi Walesin hallintoalueista. Se sijaitsee maan koillisosassa Irlanninmeren rannikolla ja sen pääkaupunkina toimii Ruthin. Hallintoalueella on arviolta 94 691 asukasta (vuonna 2015) ja sen pinta-ala on 836,74 neliökilometriä.


title: Denbighshire

text: Alue on saanut nimensä Denbighshiren historialliselta kreivikunnalta, mutta niiden rajat eivät ole yhteneväiset. Denbighshire on Walesin vanhinta asuttua aluetta, sillä Bontnewyddissä tehdyissä arkeologisissa kaivauksissa on löydetty 225 000 vuotta vanhoja neandertalinihmisen luita. Kreivikunnan suurin kaupunki on rannikolla sijaitseva Rhyl.


title: Santeri Tukia

text: Santeri Tukia (s. 24. maaliskuuta 1990) on suomalainen pikajuoksija. Hän edustaa Vilppulan Veikkoja ja häntä valmentaa Erkki Lehtomäki.


title: Santeri Tukia

text: Tukia voitti 200 metrin juoksun Suomen-mestaruuden Turussa 2011 ennätyksellään 21,61. Hän on saanut Kalevan kisoissa lisäksi pronssia 200 metrillä 2009 ja 400 metrillä 2009 sekä 2010. Hän edusti Suomea aikuisten maaottelussa ensimmäisen kerran Göteborgissa 2009.


title: Elisa Aaltola

text: Elisa Aaltola (s. 1976 Petäjävesi) on suomalainen filosofi, joka on erikoistunut eläimiä koskeviin eettisiin ja filosofiin kysymyksiin, ympäristöetiikkaan sekä normatiiviseen moraalipsykologiaan. Aaltola väitteli Turun yliopistosta filosofian oppiaineesta vuonna 2006, ja hänen väitöskirjansa käsitteli eläinten moraalista arvoa. Hän on dosentti Turun yliopistossa ja työskentelee Turun yliopistossa filosofian kollegiumtutkijana. Aiemmin Aaltola on toiminut yliopistolehtorina ja yliopistotutkijana Itä-Suomen yliopistossa, sekä lukuisia vuosia tutkijana sekä opettajana Lancasterin yliopistossa ja Manchester Metropolitan yliopistossa.


title: Elisa Aaltola

text: Aaltola on julkaissut muun muassa teokset "Eläinten moraalinen arvo" (Vastapaino 2004), "Animal Suffering: Philosophy and Culture" (Palgrave MacMillan 2012), "Johdatus eläinfilosofiaan" (Gaudeamus 2013), "Empatia: Myötäelämisen tiede" (yhdessä Sami Kedon kanssa, Into 2017), ja "Varieties of Empathy: Moral Psycholology and Animal Ethics" (Rowman & Littlefield 2018) sekä kirjoittanut kymmeniä kansainvälisiä artikkeleita. Tutkijan työn lisäksi Aaltola on osallistunut aktiivisesti eläinten oikeuksia käsittelevään yhteiskunnalliseen keskusteluun.


title: Pembrokeshire

text: Pembrokeshire () on kreivikunta ja yksi Walesin hallintoalueista. Se sijaitsee maan lounaisosassa Irlanninmeren ja Bristolin kanaalin rannalla ja sen pääkaupunkina toimii Haverfordwest. Hallintoalueella on arviolta 123 464 asukasta (vuonna 2015) ja sen pinta-ala on 1 618,74 neliökilometriä.


title: Pembrokeshire

text: Valtaosa Pembrokeshiren eteläosan asukkaista puhuu englantia, kun taas kreivikunnan pohjoisosissa on edelleen kymrin puhujia. Kahden kielialueen välistä itä–länsisuuntaista rajaa kutsutaan nimellä Landsker Line. Se ulottuu myös naapurikreivikunta Carmarthenshireen. Linjan eteläpuolinen alue tunnetaan ”Pikku-Englantina”.


title: Pembrokeshire

text: Kreivikunnalla on oma lippunsa. Sinitaustaisen lipun keskellä on keltainen risti ja Tudor-suvun valko-punainen ruusu vihreässä viisikulmiossa.


title: Sonu Nigam

text: Sonu Nigam (s. 30. heinäkuuta 1973 Faridabad, Haryana) on intialainen laulaja. Hänen musiikkiaan on kuultu monissa hindinkielisissä elokuvissa, mutta hän on laulanut myös muun muassa punjabin-, bengalin-, marathin- ja kannadankielisissä elokuvissa. Nigam on voittanut monia palkintoja. Hän on myös näytellyt muutamissa elokuvissa.


title: Deleonismi

text: De Leonismi, jota on kutsuttu myös marxism-deleonismiksi, on Daniel De Leonin luoma syndikalistisen marxismin muoto. De Leon oli ensimmäisen yhdysvaltalaisen sosialistisen puolueen, Amerikan sosialistisen työväenpuolueen varhainen johtaja.


title: Deleonismi

text: De Leon yhdisti syndikalismin perinteisen marxismin kanssa. De Leonistisen teorian mukaan militantit teollisuusliitot(erikoistettuja ammattiliitoja) ovat luokkataistelun eteenpäin vievä voima. Työläisten etuja ajavat teollisuusliitot tulevat tuomaan sosialistisen järjestelmän rakentamiseksi tarvittavan muutoksen. Tämä eroaa anarkosyndikalismista siten, että deleonismin mukaan työläisten etujen ajamiseksi politiikassa tarvitaan myös vallankumouksellinen puolue.


title: Deleonismi

text: De Leonistisen teorian mukaan työläiset muodostaisivat sosialistisia teollisuusliittoja työpaikoilla ja sosialistisen puolueen. Kun puolue saavuttaisi vaaleissa voiton, saisi deleonistinen ohjelma kansan valtuutuksen. Oletuksen mukaan sosialistiset teollisuusliitot ovat siinä vaiheessa saaneet riittävästi valtaa työpaikoilla, jotta työläiset voivat ottaa tuotantolaitoikset valtaansa.


title: Deleonismi

text: De Leonistista voittoa vaaleissa seuraisi tehtaiden, kaivosten, maatilojen ja muiden tuotantolaitosten hallinnan siirtäminen teollisuusliittoihin järjestäytyneille työläisten neuvostoille. De Leonistit erottavat tämän tapahtuman anarkosyndikalistien kannattamasta yleislakon kautta tapahtuvasta työpaikkojen valtaanottamisesta ja kutsuvat sitä sen sijaan "hallitsevan luokan yleiseksi työsuluksi".


title: Deleonismi

text: Olemassa oleva hallitus korvattaisiin sosialististen teollisuusliittojen vaaleilla valituilla edustajilla, ja vastavalittu sosialistinen hallitus hyväksyisi nopeasti mitkä tahansa tarvittavat perustuslailliset muutokset tai muut uudistukset hallituksen rakenteessa lainvoiman saamiseksi uudistuksille. Muutosten jälkeen hallitus kokoontuisi vain tarvittessa. Työläiset äänestäisivät tuotannon jatkamisen vuoksi tarvittavat paikalliset toimikunnat ja omaa teollisuusalaansa edustavat edustajat paikallisiin ja kansallisiin neuvostoihin.


title: Deleonismi

text: Työläiset äänestäisivät myös edustajat keskusliittoon, koko teollisuuden liittoon, joka toimisi keskushallintona ts.hallituksena. Nämä edustajat olisivat milloin tahansa äänestettevissä pois tehtävistään. De Leonismi järjestelisi uudelleen kansallisen hallituksen teollisten alojen mukaan, jolloin edustajat valittaisiin teollisuusalan eikä maantieteellisen alueen mukaan.


title: Hanna-Maari Latvala

text: Hanna-Maari Johanna Latvala (s. 30. lokakuuta 1987 Kokkola) on suomalainen pikajuoksija. Seuratasolla hän edustaa Jyväskylän Kenttäurheilijoita. Vuoteen 2011 asti hän edusti Kokkolan Veikkoja.


title: Hanna-Maari Latvala

text:
Latvalaa valmensi vuosina 2006–2015 Petteri Jouste. Maaliskuussa 2016 hän siirtyi harjoittelemaan Floridaan Lance Braumanin valmennukseen ja vuonna 2018 hän siirtyi sveitsiläisen Laurent Meuwlyn valmennukseen.
Latvala on viisinkertainen suomenmestari sekä 100 että 200 metrin juoksussa (2012–2015 ja 2017).


title: Hanna-Maari Latvala

text: Kalevan kisoissa Latvala on voittanut SM-kultaa sekä 100 että 200 metrin juoksussa vuosina 2012, 2013, 2014, 2015 ja 2017. Vuonna 2011 hän saavutti 100 metrillä hopeaa ja 200 metrillä pronssia sekä vuonna 2016 100 metrillä pronssia. Viestinjuoksun SM-kisoissa Latvala on voittanut SM-kultaa 4 × 100 metrin viestissä vuosina 2012, 2014 ja 2017 sekä 4 × 400 metrin viestissä vuonna 2014. Vuonna 2012 hän saavutti 4 × 400 metrin viestijoukkueessa SM-hopeaa.


title: Hanna-Maari Latvala

text: Sisäratojen SM-kilpailuissa Latvala on voittanut kultaa 60 metrillä vuosina 2012, 2013, 2014, 2015 sekä 200 metrillä 2013, 2014 ja 2015. Vuonna 2012 hän saavutti 200 metrillä hopeaa. Viestissä Latvala on voittanut sisäradoilla kultaa 4 × kierroksen matkalla vuonna 2014 sekä 4 × 300 metrillä 2015 ja 2016 ja hopeaa 4 × 200 metrillä 2013.


title: Hanna-Maari Latvala

text: Ensimmäisissä arvokisoissaan Helsingin EM-kilpailuissa 2012 Latvala karsiutui 100 metrin alkuerissä ajalla 11,67 s jääden välieräpaikasta 14 sadasosaa. Hän juoksi myös Suomen naisten 4 × 100 metrin viestijoukkueessa, joka karsiutui loppukilpailusta ajalla 44,65.


title: Hanna-Maari Latvala

text: Göteborgin sisäratojen EM-kilpailuissa 2013 Latvala juoksi 60 metrin alkuerissä ennätyksensä 7,25 s ja selviytyi välieriin, joissa hän karsiutui jatkosta ajalla 7,34 s. Universiadeissa 2013 Latvala oli 100 metrillä neljäs ajalla 11,47 ja 200 metrillä toinen ajalla 22,98. Moskovan MM-kilpailuissa 2013 hän karsiutui 100 metrillä alkuerissä ja 200 metrillä välierissä.


title: Hanna-Maari Latvala

text: Sisäratojen MM-kilpailuissa 2014 Latvala karsiutui 60 metrillä välierissä. Zürichin EM-kilpailuissa 2014 Latvala juoksi alkuerässä 100 metrillä uuden ennätyksensä 11,30 s. 200 metrillä Latvala juoksi välierissä ennätystään sivuavasti 22,98 s ja selvisi loppukilpailuun, jossa hän oli seitsemäs. Prahan sisäratojen EM-kilpailuissa 2015 Latvala karsiutui 60 metrin välierissä ajalla 7,37 s.


title: Hanna-Maari Latvala

text: Latvala valittiin Amsterdamin EM-kilpailuihin 2016 mutta joutui jäämään niistä pois jalkaterään tulleen vamman vuoksi.


title: Hanna-Maari Latvala

text: Latvala valmistui kesäkuussa 2013 Jyväskylän yliopistosta liikuntatieteen maisteriksi urheilupsykologian alalta. Hänen tätinsä on pikajuoksujen EM-finalisti ja moninkertainen Suomen-mestari Sanna Kyllönen.


title: Michael Grenda

text: Michael Ronald Grenda (s. 24. huhtikuuta 1964 Uusi Etelä-Wales, Australia) on australialainen maantie- ja ratapyöräilijä. Hän edusti isänmaataan 1984 kesäolympialaisissa Los Angelesissa, Kaliforniassa, jolloin hän voitti kultaa ratapyöräilyn miesten 4 000 metrin joukkuetakaa-ajossa kuten myös Dean Woods, Kevin Nicholls ja Michael Turtur. Hän kuului Australian kultajoukkueeseen samassa lajissa myös Brisbanen Kansainyhteisön kisoissa 1982.


title: Michael Grenda

text: Grenda oli ammattipyöräilijä vuosina 1986−1991.


title: Persipaani

text: Persipaani (sanoista "persikka" ja "marsipaani") on konditoriatuotteiden valmistamiseen käytettävä elintarvike. Se muistuttaa hyvin paljon marsipaania; ainoastaan mantelin siemenet on korvattu aprikoosin tai persikan siemenillä . Siemenissä on voimakas kitkerä maku. Sen aiheuttaa amygdaliini, joka on myrkyllinen syanogeeninen glykosidi. Myrkky täytyy poistaa ennen kuin siemeniä voidaan käyttää. Kitkeryyden kompensoimiseksi persipaanissa on jauhettuja siemeniä vain 40 prosenttia; sokeria on vastaavasti 60 prosenttia. Siemenillä ei tavallisesti ole muuta käyttöä, minkä ansiosta persipaanin valmistus on halvempaa kuin marsipaanin. Myös maku on jonkin verran erilainen. Tämän takia siitä pitävät jotkut sellaisetkin jotka eivät pidä marsipaanin mausta. Monet persipaanit sisältävät 0,5 prosenttia tärkkelystä. Silloin se voidaan helposti erottaa marsipaanista jodikokeella. Osa persipaaneista sisältää myös mantelinsiementä .


title: Persipaani

text: Persipaania käytetään usein marsipaanin sijasta ainesosana konditoriatuotteiden lisäksi makeissa ruoissa ja leivonnaisissa kuten stollenissa. Sellaisenaan tai makeisiin sitä käytetään harvoin . Kun persipaanin käyttö on viime vuosina lisääntynyt, kasvava siementen kysyntä on johtanut jopa niiden puutteeseen.


title: Tyynenmeren saarten huoltohallintoalue

text: Tyynenmeren saarten huoltohallintoalue koostui useista saarista ja saariryhmistä, jotka olivat ennen ensimmäistä maailmansotaa kuuluneet Saksan keisarikunnalle siirtomaina. Ensimmäisen maailmansodan jälkeen entisestä siirtomaasta muodostettiin Kansainliiton mandaattialue, jonka hallinto luovutettiin Japanin keisarikunnalle Eteläisen Tyynenmeren mandaattialueena. Koska Japani kuului II maailmansodan häviäjiin, ei alueen hallintoa uskottu sille enää sodan jälkeen, vaan se päätettiin luovuttaa Yhdysvalloille.


title: Tyynenmeren saarten huoltohallintoalue

text: Tyynenmeren saarten huoltohallintoalue koostui Mariaaneista, Karoliineista, Marshall-saarista ja Palausta. Mikronesia ja Marshall-saaret itsenäistyivät vuonna 1986 ja Palau 1994. Pohjois-Mariaaneista muodostettiin 1978 Yhdysvaltain kanssa liittosuhteessa oleva liitännäisvaltio. Palaun itsenäistyttyä huoltohallintojärjestelmä purettiin vuonna 1994, viimeisenä YK:n huoltohallintoalueista.


title: Susanna Lindberg

text: Susanna Lindberg on suomalainen filosofi, joka on erikoistunut Martin Heideggerin ja G. W. F. Hegelin ajatteluun sekä saksalaiseen idealismiin. Hän on Helsingin yliopiston teoreettisen filosofian dosentti, ja on toiminut vuodesta 2010 alkaen määräaikaisena yliopistonlehtorina Tampereen yliopiston filosofian oppiaineessa.


title: Antwine Williams

text: Antwine Cyprian Williams (s. 15. toukokuuta 1975 Seattle, Washington) on yhdysvaltalainen kilpauransa päättänyt koripalloilija. Williams pelasi Suomessa Korisliigaa kaudesta 2010–2011 lähtien, ensin kaksi kautta Tampereen Pyrinnössä, jonka jälkeen kauden KTP-Basketissa ja kauden Kauhajoen Karhussa. Korisliigan lisäksi hän pelasi muun muassa Saksan ja Brasilian pääsarjoissa.


title: Antwine Williams

text: Williams pelasi Saksan ja Italian kakkossarjoissa, kunnes siirtyi Bundesliigassa pelanneeseen Walter Tigers Tübingeniin kaudeksi 2005–2006. Kaudella 2007–2008 Williams oli Brasilian pääsarjan neljänneksi paras pistemies 19,6 pisteen keskiarvolla ja Etelä-Amerikan seurajoukkueiden mestaruusturnauksen toiseksi paras korintekijä 18,4 pisteellä ottelua kohden. Kaudeksi 2010–2011 hän siirtyi Suomeen, Tampereen Pyrintöön, jossa hän voitti samalla kaudella Suomen mestaruuden. Suomen cupissa Pyrintö saavutti hopeaa 2011, ja kaudella 2011–2012 Williams voitti Korisliigan runkosarjan riistotilaston ottamalla 2,28 riistoa/ottelu. Pyrintö oli kyseisellä kaudella Korisliigan neljäs.


title: Antwine Williams

text: Williams teki kaudeksi 2012–2013 vuoden sopimuksen KTP:n kanssa ja seuraavaksi kaudeksi Kauhajoen Karhun kanssa.


title: Paulo Machado

text: Paulo Ricardo Ribeiro de Jesus Machado (s. 31. maaliskuuta 1986 Porto) on portugalilainen jalkapalloilija, pelipaikaltaan keskikenttäpelaaja. Hän edustaa Toulousea Ranskan pääsarjassa, Ligue 1:ssä.


title: Paulo Machado

text: Machado aloitti seurajoukkueuransa FC Porton riveissä Portugalin cupin kaudella 2003–2004. Porton silloinen valmentaja José Mourinho toimii tällä hetkellä suurseura Real Madridin valmentajana. Kesällä 2005 Machado allekirjoitti Porton kanssa sopimuksen vuoteen 2010 asti.


title: Paulo Machado

text: Seuraavina vuosina hänet siirrettiin lainalle Estrela Amadoraan, UD Leiriaan ja vuonna 2007 Leixõesin joukkueeseen. Heinäkuussa 2008 Machado siirtyi lainasopimuksella vielä Ranskan pääsarjassa pelaavaan Saint-Étienneen, vaihdossa kolumbialaisen Fredy Guarínin kanssa. Hän sopeutui joukkueeseen hyvin, ja hänestä tulikin nopeasti tärkeä osa sitä. Ensimmäisellä kaudellaan hän teki kolme maalia 35 ottelussa.


title: Paulo Machado

text: 2. heinäkuuta 2009 Machado vaihtoi taas seuraa. Tällä kertaa hän jätti kokonaan Porton, ja siirtyi Ranskaan, FC Toulouseen neljän vuoden sopimuksella.